Zohikaztegi - Wikipedia, entziklopedia askea.\nErakutsi/ezkutatu Flora eta fauna azpiatal\n7Euskal Herriko zohikaztegiak\nMer Bleue Bog, Ontarioko ekialdean.\nHaut de Mérelleko zohikaztegia (Gérardmer, Vosgeak).\nZohikaztegietako landaredia: Esfagnoak, Drosera rotundifolia eta Erica tetralix. .\nZohikaztegia zohikatza sortzen eta metatzen den hezegunea da. Lur zingiratsuak edota urez aseak izaten dira, maila freatikoa lur azaletik hurbil dutenak, eta tenperatura hotzekoak. Hezetasun handia dela eta, goroldioz estalirik egoten dira.\n1 Zohikaztegien eraketa\n4.1 Zohikaztegietako flora\n4.2 Zohikaztegietako fauna\n6 Zohikaztegien balioak\n7 Euskal Herriko zohikaztegiak\nZohikaztegien eraketa[aldatu | aldatu iturburu kodea]\nNormalean zohikaztegiak maila freatikoa nahiko goian edukitzen duten aintzira-arroetan sortzen dira. Ur asetasunak ekartzen duen oxigeno kontzentrazio txikiak, klima hotzak eta uraren azidotasunak deskonposatzaileen (bakteria eta onddoak) jarduera murriztu egiten dute eta, horren ondorioz, materia organikoa usteldu gabe gelditzen da. Horrela, zokogunea partzialki deskonposatutako landare materialez (zohikatzez) betetzen da.\nArroa emeki-emeki betez doan heinean, zohikaztegiaren alde batzuek galtzen dute kontaktu zuzena urarekin, lehortu egiten dira, eta zohikatza sortzeko prozesua gelditzen da.\nAzken glaziazioaren ondotik (duela 12.000 bat urte) eratzen hasi ziren zohikaztegi gehienetan, zohikatz-geruzaren lodiera 50 cm eta 5-10m artekoa izaten da. Badira, hala ere, ohiz kanpoko pilaketak, hala nola, La Grande Pile (Vosgeak, Frantzia) 17 mko lodiera duena.\nZohikaztegiek oso hedapen zabala dute klima hotz eta epeleko eskualdeetan, azpiartikoetan batez ere, eta mundu osoan 4 milioi km²ko azalera hartzen dute. Munduko zohikaztegirik zabalenak Mendebaldeko Siberiako ordokian (Errusia) daude, milioi bat km²rekin. Ipar Amerikan eremu handiak hartzen dituzte, bereziki Hudson badiako ordokian eta Mackenzie ibaiaren arroan. Iparraldeko Europan ere esfagno-zohikaztegi ugari dago, baina askotan nekazaritzarako drainatu izan dira.\nZohikaztegia elikatzen duen urak duen jatorriaren arabera, bi mota nagusi bereizten dira:\nZohikaztegi onbrotrofiko edo oligotrofikoek (ingelesez Bog) prezipitazioen ura baino ez dute jasotzen. Minerotrofikoak baino pobreagoak dira mantenugai mineraletan.\nZohikaztegi minerotrofiko edo eutrofikoek (ingelesez Fen) prezipitazio uraz gain, lur azpiko edo jariatze-urak ere jasotzen dituzte. Hori dela eta, mantenugai gehiago izaten dituzte.\nMetatutako zohikatz-geruzaren lodierari erreparatzen badiogu, egiazko zohikaztegiak eta esfagnadiak bereizten dira. Azken hauetan, antzeko landaredia duten arren, ez dago zohikatzaren pilaketa nabarmenik.\nZohikaztegietako landaredia baldintza gogorretan (oxigeno urria, lurzoru azidoa eta elikagai mineral gutxi) bizitzeko ongi moldatutako espeziez osaturik dago. Sphagnum generoko goroldioak dira espezierik bereizgarrienak. Zohikatza urez asetutako kuxinak eratuz hazten diren goroldio hauen hondakinez osatzen da. Esfagnoen filidioetan bi zelula mota daude: klorozistoak eta hialozistoak. Azken hauetan ura metatzen dute eta, urarekin batera, katioiak ere bahitzen dituzte. Honen ondorioz, zohikaztegietako ura azido eta oligotrofiko bilakatzen da.\nLurzoru hauetan zenbait elikagai mineral (batez ere, fosforo eta nitrogenoa) arrunt urriak dira. Landare intsektiboroak (droserak, muki-belarrak,...) horrelako baldintzetan ongi moldatzen dira, nitrogeno premiak harrapatzen dituzten intsektuetatik asetzen dituztelako. Orkideak, berriz, onddoekin mikorrizak eratuz eskuratzen dituzte elikagaiak. Beste landare ohiko batzuk ezpata-belarrak (Carex), ihiak, Eriophorum angustifolium, Molinia caerulea eta erikazeoak (Erica, Calluna,...) dira. Euskal Herriko zenbait zohikaztegi eta esfagnaditan interes handiko espezieak aurki daitezke, hala nola, Menyanthes trifoliata, Pinguicula lusitanica, Spiranthes aestivalis eta Rhynchospora fusca.\nZohikaztegietako flora[aldatu | aldatu iturburu kodea]\nZohikaztegietako fauna[aldatu | aldatu iturburu kodea]\nZohikatz-erauzte industriala Bielorrusian.\nLehortutako zohikatza aski erregai ona da eta, zohikaztegi ugari dagoen eskualdeetan, aspaldidanik erabili izan da. Irlanda, Finlandia, Bielorrusia, Errusia, Suedia eta Ukraina ekoizlerik handienak dira. Nekazaritza eta lorezaintzan ere asko erabiltzen da substratu gisa. Xurgatzaile eta ongarri moduan oso preziatua da. Whiski destilategi batzuetan, bereziki Islay uhartean (Eskozia), zohikatza baliatzen dute garagarra txigortzeko.\nZohikaztegien balioak[aldatu | aldatu iturburu kodea]\nAspaldiko denboretan zohikaztegiak, hezegune gehienak bezala, ingurune osasungaitz eta arriskutsutzat hartzen ziren. Hori zela eta, osasun publikoaren onerako, drainatu eta agortu behar zirela uste zen. Gaur egun, ordea, balio ugari aitortzen zaizkie:\nInteres arkeologiko eta paleoklimatikoa. Zohikaztegietako baldintza anoxiko eta azidoei esker, bertan harrapatuak geratzen den materia organikoak (polena, egurrak, animalia eta landareen hondakinak...) denbora luzean egoera onean irauten du. Horri esker, beste garai batzuetako landarediaren konposizioa eta klimaren ezaugarriak ezagutzen ahal dira eta antzinako giza kulturei buruzko informazioa lor daiteke.\nZohikaztegiak eta uraren zikloa. Zohikaztegiak garrantzi handiko ur-biltegiak dira. Erresuma Batuko edateko uraren %70ak horrelako inguruneetan du jatorria. Ongi kontserbatutako zohikaztegiek kalitate oneko ura ematen dute.\nErlibe gogorra dela eta, zohikaztegiak ez dira oso ohikoak Euskal Herrian eta askotan, gehiegizko ustiapenaren ondorioz, oso gaizki daude. Hala ere, garrantzi bereziko batzuk daude:\nSaldropoko zohikaztegia, Gorbeiako natura parkean. Oso egoera larrian dago.\nOrdunteko mendilerroko Los Tornos eta Zalama, Burgos, Bizkaia eta Kantabriako mugen artean.\nArbailak mendilerroko Etxekortiako zohikaztegia, Zuberoan.\nBelate eta Atxuriako zohikaztegiak, Nafarroan.\nHauen garrantzia izan gabe badira beste esfagnadi txikiagoko batzuk gure mendietan (Irati, Jaizkibel, Murumendi, Andatza, Mendizorrotz...), guztiak garrantzi ekologiko handikoak.\n↑ Zohikaztegi Euskalterm\n↑ a b c d Mikel ESTONBA MINTXERO: Euskal Herriko hezeguneak (V): barrualdeko hezeguneak: zohikaztegiak Zientzia.net\n↑ Qu´est ce qu´une tourbière? Pole-tourbieres.org\n↑ a b IUCN UK Commission of Inquiry on Peatlands Full Report, IUCN UK Peatland Programme\n↑ a b I. ZENDOIA, M. GARTZIA, A. ALDEZABAL eta I. AIZPURU: Gipuzkoako kostaldeko esfagnadien kartografia, karakterizazioa eta kontserbazio-egoera. Munibe (Ciencias Naturales-Natur Zientziak), 54. zenbakia (2003), 5-20. ISSN 0214-7688\n↑ Rhynchospora fusca Atlas y Libro Rojo de la Flora Vascular Amenazada de España\n↑ 2007 Survey of Energy Resources Executive Summary World Energy Council, 2007\n↑ Irati KORTABITARTE: Pinuaren ezpalak laborantza intentsiboan Zientzia.net\n↑ Pourquoi faut-il protéger les tourbières? Pole-tourbieres.org\n(Gaztelaniaz) Presencia y tipología de pequeños humedales con vegetación turfófila (turberas, trampales, esfagnales) y tofícola (fuentes petrificantes) en la nueva propuesta de los espacios Natura 2000 en la Comunidad Autónoma del País Vasco[Betiko hautsitako esteka] Euskadi.net\nBNF: 119826328 (data)


Europak satelite bat botako du irailean, meteorologia eta lurrikarak aztertzeko | Consumer\nEuropak satelite bat botako du irailean, meteorologia eta lurrikarak aztertzeko\nOzeanoen mailari, kasko polarren lodierari eta planetaren barne-dinamikari buruzko informazio zehatza emango du.\narabera: Astelehena, 2008ko abuztuaren 04a\nKlima-aldaketak Lurrean sortzen dituen zalantzak argitzea. Helburu horrekin, Europako Espazio Agentziak (ESA, ingelesezko siglak) GOCE satelitea (Global Ocean Circulation Renove) jarriko du orbitan datorren hilean. Sateliteak ozeanoen mailari, kasko polarren lodierari eta gure planetaren barne-dinamikari buruzko informazio zehatza emango die zientzialariei. Faktore horiek funtsezkoak dira klima erregulatzeko.\nMapa grabitatorio baten bidez, zientzialariek zentimetro bateko edo biko errore-marjina izango dute itsas mailaren altuera zehatza neurtzeko. Adierazle hori maiz agertzen da berotze globalari buruzko eztabaidetan. Mapa hori eginez gero, plaka tektonikoen mugimenduak hobeto kontrolatuko dira.\nGOCE satelitearen sorreran Espainiako zenbait enpresak hartu dute parte. Horietako bat CRISA da, propultsio ionikoaren kontrol-unitatearen eta potentzia egokitu eta banatzeko unitatearen arduraduna.\nPedro Duque astronautaren buru den Deimos proiektuan ere parte hartu du. Misioa planifikatzeko sistemetan, lurreko sektoreko prestazioak aztertzeko eta monitorizazio- eta kalibrazio-sistemetan parte hartu du. Gainera, Demos 1 izeneko Espainiako lehen behaketa-satelitearen arduraduna da, eta nekazaritza- eta ingurumen-arloko zerbitzuak emango ditu.\nJaurti ondoren, GOCEk 250 kilometroko altueran orbitatuko du, eta grabitateak indar berdinarekin eragiten duen puntuak lokalizatuko ditu. Atmosferak nabean eta tresnerian egingo duen presioari aurre egiteko, diseinatzaileek asmamen bat prestatu dute, bost metrotik gorako altuera eta tona batetik gorako pisua duena.\nSatelite horren jaurtiketa ESAren beste urrats bat da espazio-teknologiari aplikazio praktikoagoa aurkitzeko. 2002an Envista kaleratu zuen, ingurumen-arazo garrantzitsuei erantzuna emateko.\nGainera, agentziak “Planeta Bizia” ekimena sustatzen du, Lurraren ulermen hobea lortzeko eta planeta monitorizatzeko programa bati ekiteko proiektu-multzoa.\nBeste proiektu batzuk hauek dira: Fuegosat programa, basoetako suteak satelite bidez detektatzeko eta monitorizatzeko sistema, edo DESIREX 2008, bero-boladak aztertzeko, Madril eredutzat hartuta.\nplaneta-eu proporcionará-eu satelite satelite atsegin seismoak


Ezkonbidaia Marokon eskaletan - bizkaie.biz\nBizkaie! 2019-05-28 11:21 Euskaldunak munduan\nIker Pou eta Neus Colom maiatzaren 4an ezkondu dira Mallorkako Alaró herrian.\nEskaladetan ez dago etenik eta orain gitxi librean, Marejada Fuerza 6 (500 m.) bidea osotu dabe Bulneseko Naranjo mendian. Iker Pou izan da bidearen 18 luzeetatik gogorrenak zabaltzeko ardurea izan dauena, tartean, 8a+ eta 7c zailtasun tarteak eta bestelako arazoakaz.\nEra berean, Marokon be ibili dira, Taghia herrian, 2.000 metroko altueran eta Honneymoon bidea (7b/330m.) zabaldu dau Iker, Neus eta Eneko hirukoteak maiatzean. Neus Colom ez da edozein eskalada munduan; Mallorcan, Tramuntana Mendikatean, Xulita (8c) bidean egin dauen Baleareetako lehenengo emakumea izan da.\nPou anaiak mundu osoan ezagunak diran eskalatzaile eta alpinista profesionalak dira. Zazpi kontinenteetako mendi ederrenetako eta gatxenetako asko eskalau ditue, munduko baldintza gogorreneko lekuetara be espedizioak eginez, esaterako Himalaiara, Ipar polora edota Hego polora.\nBEREZIA: Honeymoon (7b/330m.)


EAJ | Emeki Kunama\nELA urria 5, 2016 Iruzkin 1\nIgandeko Deian, Alderdi egunean, Andoni Ortuzarri egindako elkarrizketan hitz hauek letra larriz: “Lo de ELA ha sido una vergüenza. ¡Que se presenten a elecciones!”. Ez da lehen aldia. Joseba Egibarrek berbera iradoki zuen ETBko Egun on Euskadin (ederki erantzun zion Biurrunek). Ortuzarren elkarrizketako letra txikian hberriz: “seguramente Bildu acogería a Txiki Muñoz en sus listas electorales”.\nImajinatzen dut hitz hauekin, ELA Bildurekin erlazionatze horrekin, jeltzaleen artean ELA kaltetu nahi duela; baina, gu Bildurekin lotzeak ez gaitu kaltertzen; gu EAJrekin lotzeak kaltetzen ez gaituen moduan. Gu Podemosekin lotzeak edo norbaitek gu sindikatu neoliberala garela esateak, ere, ez du gugan eragin berezirik izaten.\nGu lan erreformak kaltetzen gaitu. Guri negoziazio kolektiboaren erreformak ematen digu min, estatalizazioak. Jaurlaritzak gutxiengoan sinatzen diren hitzarmenak sustatzeak (Confebask, CCOO eta UGTrekin akordioa sinatuta) egiten digu kalte. Langileak kaltetzen dituzten erabakiek kaltetzen gaituzte gu. Sindikalismoaren kontra doazen erabakiak dira kalte egiten digutenak, erabaki politikoa zehatz batzuk, nahita hartzen direnak. Bestea erretorika hutsa da.\nIrailaren 20ean ez ginen EAJren kontra manifestatu. Jaurlaritzak, demokrazia gutxietsiz, gure kaltetan hartu zuen erabaki larriaren kontra baizik. Langileen kontrako erabaki horren aurka mobilizatu ginen, eta ez EAJren aurka. Manifestazioan parte hartu zuten jeltzaleak lekuko. Sindikalismo autonomo indartsuaren beharrean benetan sinisten duten jeltzaleak, ez sindikatua azpiratu, edo desagerrarazi nahi duten beste batzuk bezala.\nUlergarri izate aldera, adibide xume batekin amaituko dut: guk Erriberan ordezkarien %20a daukagu. Hauteskundeen emaitzak begiratuta, argi dago ez direla EAJkoak. Eta argi dago ez direla Bildukoak. ELAkoak dira. Eta ELAkoak dira beren lan- eta bizi- baldintzen hobekuntzan konprometitzea erabaki dutelako baliagarri eta eraginkorra zaien sindikatu batean. ELAko zerrendetan izena eman dute, hauteskunde sindikaletan aurkeztu, eta langileek aukeratu dituzte. Herriko, Nafarroako, Estatuko, Europako hauteskundeetan zer bozkatuko duten? Ez dakit. Beraiek jakingo dute. Gure erronka da langileen lan- eta bizi-baldintzak hobetzeko sindikatu zintzo, langile eta eraginkorra izaten jarraitzea. Horregatik ditugu 100.000 afiliatu. Ez EAJkoak garelako, edo Bildukoak, edo Podemosekoak, edo abstentziokoak…


Esklaboekin batera bizitzen | Gizartea | Berria\nKontzentrazio eremuetako presoak herri lanak egitera bidaltzen zituzten. Batzuetan, etxeetan eta baserrietan izan zituzten, edo, bestela, herritik gertuko barrakoietan.\nPreso batzuk agur faxista egitera behartuta, Irungo kontzentrazio eremuan. BERRIA Tamaina handiagoan ikusi\nLur azpian gordetzen ziren arratoiak. Egun batean, erabaki zuten egurrak kentzea, eta handik atera ahala hartzen zituzten. Batek hanka tartetik ihes egin zien, eta Corella deituriko batek hartu zuen. Hozka egin zion eskuan, eta hark arratoiari buruan, krak-krak, hil zuen arte; hura ere kalderura. Egun horretan horixe jan zuten». Bere begiekin ikusi zuen hori Mikel Salaberriak, haur koskorra zela, Lezon (Gipuzkoa), gerra amaitu berritan, 1940an.\nKaskoan bizi zen orduan, osabarenean: Elias Salaberria margolariaren etxean. Haren sotoan, besteenetan bezala, hainbat pertsona zeuzkaten, militarrek zainduta. Herrian 2.000 biztanle ziren, eta beste 3.000 bat jaso zituzten 1939tik 1946ra, hiru taldetan. Hasieran, etxeetan izan zituzten. «Herriko emakumeek garbitzen zizkieten arropak, ur berotan, eta orduan ikusten genituen zorriak saltoka, zientoka, arropetatik ihesean». Plazan zigortzen zituzten, herritar guztien aurrean. Mezara eramaten zituzten. Elkarrekin bizi ziren. Frankismoaren printzipioen uztarpean. «Bikote batzuk sortu ziren».\nPreso horiek Lezora bidali zituzten herri lan batzuk egitera. Hasieran, kaiko moila txikikoetara. Gero, Jaizkibelgo errepidera (egungo GI-3449). «Gurdiek egindako bide zuloetan egiten zuten lo, baina gutxi iraun zuten, bolada hartan euri pila egin zuelako eta asko gaixotu zirelako».\nAzkenean, barrakoietan sartu zituzten, «hesituta eta zentinelekin». Lau multzo egon ziren Jaizkibelen, eta horietan izan zituzten bost urtez. Noizean behin tiroak entzun zituzten, ihes egiten saiatzen zirenak gelditzeko. Hala hildako hiru zenbatu dituzte. Lanean hildakoak, lau, gutxienez.\n«Ordurako baserrira igoa nintzen [Martizkonera], eta hemen hurbil bi barrakoi zeuden: 900 lagun inguru. Lanetik bueltatzen zirenean-eta, hutsik uzten ziguten baratzea; gosez hilda zeuden». Baina umorerik ez zuten falta, Salaberriak dioenez. «Dena entzuten zen baserritik. Igandeetan, abestu egiten zuten; igandeetan soilik. Hori errespetatzen zieten».\n«Denetatik» pasatu zen Lezotik; bereziki, kontzentrazio eremuetatik lan batailoietara bidalitakoak. Irundik batzuk, eta ezagunak ere bai: Marcelino Camacho, Luis Ortiz Alfau, Iñaki Eizmendi Basarri... «Guk bizkaitar batzuk genituen osabarenean: Lavin, Dimas Agirre... Gogoratzen dut katarroa kentzeko gorputz osoa asunez igurtzi zutela. Ez genituen gehiago ikusi».\n«Batzuk ondo-ondo jantzita iristen ziren, beroki eta maleta eleganteekin; ez ziren militarrak, haiek ere trabajadoriak ziren». Izen horrekin ezagutzen zituzten herrian. Baina, izatez, presoak ziren, asko epaitu gabeak: desafektoak, susmagarriak, errepublikaren garaian soldaduska egindakoak eta frankistekin berriz egitera behartutakoak, besteak beste.\n«Hemengoa de facto kontzentrazio eremu bat izan zen», azaldu du Joxe Luix Agirretxe Etxetxo elkarteko kideak. Sasitan egon diren barrakoiak azaleratzen aritu dira azken urteetan. Baita han egondakoen izenak ere; 1.500 lagunenak dituzte, gehienak Errenteriako eta Pasaiako udalean aurkituak, han erroldatzen baitzituzten. Dokumentazio ofizial gutxi lortu dute. Eta testigantzak dituzte iturri nagusia. Salaberriarena bezalakoak.


Kanpoko Euskal Komunitatea, Lehendakariaren Urte Amaierako Mezuaren protagonista Kanpoko Euskal Komunitatea, Lehendakariaren Urte Amaierako Mezuaren protagonista\nHome Mundua eta Euskaldunak Euskaldunak munduan Kanpoko Euskal Komunitatea, Lehendakariaren Urte Amaierako Mezuaren protagonista\nAurton, 2019an, Lehendakariaren Urte Amaierako Mezuak arreta berezia jarri dio atzerrian dagoen Euskal Komunitateari.\nEgia da 2019an Euskal Gizataldeen VII. Mundu Biltzarra egin zela, eta Diasporaren Egunaren bigarren ospakizunak intentsitate eta «bero» oso berezia izan zuela. Baina, hala ere, oso adierazgarria da lehendakariak mezuaren zati garrantzitsu bat, konkretuki hasiera, munduan zehar dauden euskaldunak agurtzea esanguratsua da.\nMunduko euskal komunitateari helarazi dion mezuan, planeta osoan sakabanatuta dauden euskaldunak gogoratu eta agurtu ditu, eta, horretaz gain, bere administrazioaren planak eta proiektuak nabarmendu ditu, nazio gisa guztiok batzen gaituzten loturak handitu eta indartzeko. Honek esanahi berezia du.\nAsko pozten gara blog honetan mezu horiek sartzearekin, gure herrialdetik kanpo hainbeste egiten duen jarraipena baita. Euskal Autonomia Erkidegoari zuzendutako bertsio idatzian eta bideoan, Gernikako Batzar Etxean grabatua eta gizarte osoari zuzendua.\nEta berriro ere, 2020 urtea bikaina izan dadin nahi dugu. Zoriontasun, justizia eta askatasun gehiago disfrutatu ahal izango dugun urtea.\nLehendakariak Diasporari zuzendutako Mezua\nmensaje lehendakari diaspora euskera 2019\nPrevious article2020ko lehen lana. Omenaldia «euskaldunen lagunei», George L. Steer-en irudian\nNext articleHerminio Martínezen eta «gerrako haur» guztien omenez. Bere historiari buruzko dokumentala


Larunbata, 2020ko ekainak 6 - 06:32\nV inkesta soziolinguistikoa\nRober Gutierrez | 2014-01-31 | 09:59:56\nV. Inkesta Soziolinguistioaren arabera, Arabako bilakaera soziolinguistikoa esanguratsua izan da. Hobera egin du, zalantzarik gabe, eremu guztietan, formaletan batez ere. Hala ere, arabar askorentzat gaztelerak segitzen du izaten hizkuntza eta errealitate bakarra.\nAraban lehen hizkuntza erdara dutenak erabat nagusi dira adin-talde guztietan. Hamarretik bederatzik baino gehiagok erdara du lehen hizkuntza. Zorionez, 16 eta 24 urtekoen artean, % 46,2 elebidunak dira. Horrek erakusten du hezkuntza sistemak berebiziko garrantzia duela hizkuntzaren transmisioan eta normalizazioan, pertsona euskaldun eleaniztunak sortzeko eta hezteko. Baina eremu formal horretatik kanpo, erabilera jaitsi egiten da. Ikasle hauen gaitasuna nahikoa ez izateagatik, hiztun-dentsitatea behar bestekoa ez izateagatik, gurasoon utzikeriagatik, garatzen ari diren politikak eznahikoak direlako, gaztetxoentzat eredu direnek beste hizkuntza batzuk erabiltzen dituztelako, etab.\nGaztetxo gehienentzat gaztelaniaz bizitzea da eguneroko errealitatea, normala dena. Euskarak ez ditu betetzen gaztelerak betetzen dituen funtzioak. Esfortzu apartekoa egin behar dute gaztelera ez den hizkuntza bat erabiltzeko, eta horretarako motibazio berezirik ez badute, ez dute erabiliko.\nHezkuntza sistemaren ekarpena da gazte horiek euskaraz aritzeko gaitasuna izatea, eta ez da gutxi, baina hortik hizkuntza erabilera-ohiturak errotik aldatzeko urratsa egiteko funtsezkoa izango da alor eta estamentu guztiak inplikatzea, bai eta hauen arteko koordinazioa, elkarlana eta osagarritasuna ere.\n[AIARALDEAren 8. alerako idatzitako kolaborazioa]


Herriko tabernen auziko epaiketa salatzeko elkarretaratzea egin zuten Bergaran - Bergara - Goiena.eus\nHerriko tabernen auziko epaiketa salatzeko elkarretaratzea egin zuten Bergaran\nMirian Biteri 2014-03-13 11:56\nHerriko tabernen auziko epaiketa atzo amaitu zela eta, elkarretaratzea egin zuten iluntzean Bergarako Arrano parean. Auziperatuen absoluzioa eskatu zuten horretan.\nEpaiaren zain geratu da auzia; udarako espero dute horren gaineko ebazpena. Hori iritsi bitartean, ekintzak egiten jarraituko dute gurean. Domekan, esaterako, solasaldia dago Bergarako Pol-pol tabernan. Auzi horretan auziperatuta dagoen Joseba Alvarezek eta gazte independentisten auzian dagoen Ibai Esteibarlandak hartuko dute parte 18:00etan hasiko den berbaldian.\nUrrian hasi zen Herriko tabernen auziaren kontrako epaiketa. 2002an, Batasuneko kide ziren 40 lagun Auzitegi Nazionalean epaitzen zituzten horretan, Herriko tabernen bitartez ETA finantzatzea egotzita. Zortzi eta hamabi urteko zigor eskaerei egiten zieten orduan aurre. Baina, bost hilabete pasata, joan den astean fiskaltza zigor eskaera horiek murriztearen alde agertu zen. Hain justu, 9 lagunen aurkako akusazioa erretiratu zuen, eta gainontzekoendako lau urte eta sei hilabete arteko kartzela eskatu zuen.\nKartzela zigorraz gain, auzi horrek pieza ekonomikoa ere baduela, eta horrekin kezkatuta daudela gogorarazi zuten, Bergararron alegatua, absoluzioa lelopean, atzo Bergaran egindako elkarretaratzea. Horren harira, honakoa nabarmendu zuen Roberto Martinezek: "Pieza ekonomikoa hor dago. Horren barruan, bai herriko tabernak eta baita elkarteak ere auziperatuta gaude, eta ez dakigu noraino iritsi daitezkeen ondorioak. Oraingoz, fiskaltzatik ate guztiak zabalik geratu dira".


David Cronenbergek jasoko du bigarren Donostia saria | Kultura | Berria\nDavid Cronenberg zinemagilea, maiatzean, Cannesko jaialdian. GUILLAUME HORCAJUELO / EFE Tamaina handiagoan ikusi\nIragarrita zegoen Juliette Binoche aktore frantziarrak jasoko duela aurten Donostiako 70. Zinemaldiaren ohorezko sari nagusietako bat —hura izango da, halaber, aurtengo kartel ofizialaren irudia—, baina ez da protagonista bakarra izango, bigarren Donostia sariaren berri eman baitu gaur jaialdiak: David Cronenberg (Toronto, Kanada, 1943) zuzendari eta gidoilari kanadarrarentzat izango da. Azken mende erdiko zinemagile «berezinetako bat» dela goratu dute antolatzaileek: «Izugarrikeria biologikoaren, atmosfera aztoratzaileen eta unibertso pertsonal bezain transferiezinaren maisua». Irailaren 16tik 24ra egingo da aurten jaialdia, eta hilaren 21ean jasoko du saria Cronenbergek, Viktoria Eugenia antzokian. Haren film berriaren proiekzioarekin borobilduko dute ekitaldia: Crimes of the Future, zinemagilearen aspaldiko obsesioak dakartzan filma, Viggo Mortensen, Lea Seydoux eta Kristen Stewart protagonista dituena.\nHogei film luzetik gora zuzendu ditu Cronenbergek, eta hainbat generotan kultuzko izen handia da gaur egun harena, hala nola zientzia fikzioan, thrillerrean eta drama psikologikoan. Guztietan klasikotzat hartzen diren aleak utzi ditu. Donostiako Zinemaldira Eastern Promises filmarekin heldu zen aurrenekoz (2007), eta, jaialdian orduan soilik egon bazen ere, Crash (1996) atzera begirakoen atalean erakutsi zuten, 2004an.\nPianista baten eta idazle baten semea da Cronenberg, eta liburu eta komikietatik jasotako istorioz inguratuta hazi zen. Modu autodidaktan filmatu zituen lehen lan lanak —Transfer (1966) eta From the Drain (1967) laburrak eta Stereo (1969) eta Crimes of the Future (1970) luzeak, esaterako—. Eta jada orduan agerian utzi zuen bere obra ezaugarritu duten hainbat gaitarako joera: indarkeria, sexua, gorputza, esperimentazio zientifikoa eta beste. Haren lehen lanetan da nabarmena, hain justu, esperimentazio zientifikoaren ardatz hori; Shivers (1975), Rabid (1977) eta The Brood (1979) filmetan, esaterako.\nZinemaldiko antolatzaileen arabera, ordea, badira nabarmentzeko bi lan mugarri Cronenbergen ibilbidean, «genero zinema erradikalaren» alorrean ospe iraunkorra ekarri ziotenak: Scanners bata (1981), botere mental hilgarriak dituzten pertsonen talde bati buruzkoa; eta Videodrome bestea (1983), new flesh (haragi berria) estetikaren gailurretako bat.\nThe Fly lanean (1986) intsektu bihurtzen den zientzialari baten istorio itogarria kontatu ondoren, Jeremy Irons aktorea jarri zuen protagonista lanetan hurrengo bi filmetan: Dead Ringers (1988), non aktoreak bi rol bete zituen —bi anaia ginekologorenak—; eta M. Butterfly (1993), operako abeslari misteriotsu baten eta 1960ko hamarkadan Txinan bizi den diplomatiko frantses baten arteko «erromantze anbiguoa» kontatzen duena.\nZenbait idazleren eleberrien zinema moldaketak ere egin izan ditu Cronenbergek. Horien artean daude, besteak beste, Stepehn Kingen The Dead Zone (1983) eta William Burroughsen The Naked Lunch (1991) —«agian haren kultuzko lanik handiena»—. Moldaketa da 1996ko Crash ere, J. G. Ballarden izen bereko eleberria hartu baitzuen zinemagileak oinarritzat auto istripuak izan ostean sexu grina duten pertsonaiak arakatzeko —Epaimahaiaren Sari Berezia irabazi zuen film harekin Cannesko jaialdian—. Eta moldaketak soilik ez, eleberri bat ere badu idatzita Cronenbergek: Consumed: A Novel (2014).\nLuzea da Cronenbergekin lan egin duten aktoreen zerrenda ere —Gabriel Byrne, Willem Dafoe, Ed Harris, Naomi Watts, Robert Pattinson, Juliette Binoche…—, eta azkenaldian haren gertuko bihurtu direnen artean dago Viggo Mortensen, hain justu duela bi urteko Zinemaldian Donostia saria jaso zuena. A History of Violence thrillerrean (2005) egin zuten aurrenezko lan elkarrekin Cronenbergek eta Mortensenek, ondoren Eastern Promises eta A Dangerous Method filmetan era bai (2011), eta berriki itzuli dira elkarrekin aritzera, zuzendariaren Crimes of the Future lanean.\nHura erakustearekin bat, Donostia saria jaso duten zuzendarien zerrendan sartuko da, bada, kanadarra aurten; bertan daude, besteak beste, Francis Ford Coppola, Woody Allen, Oliver Stone, Agnes Varda, Hirokazu Koreeda, Costa-Gavras eta beste zinemagile aupatu batzuk.


Interaktiboa Helduen Sexu-Jokoak – Sexu Fantasia Jokoak\nInteraktiboa Helduen Sexu Jokoak Online\nEzagutzen duzu une bat ikusten duzunean, porno eszena eta litzaidake cum aurpegian neska delako zuen betaurrekoak jantzita, baina dude puntuak bere zabor bere bularrean eta cums bere amilotxak on? Ez da frustrating? Batzuk porno sareak saiatu elkarrekin jarri serie osoa oinarritzen da, aukera anitzeko eszenatoki, baina horietako bat ere ez proiektu itsatsita, eta hori delako ekoizpen kostuak litzateke bikoitza guztietan aukeratzea puntu. Beno, ez da, ertain bat eta bertan, kontzeptu hori primeran funtzionatzen. Buruz ari naiz bideo-jokoak., Askoz errazagoa da plan emaitza desberdinak egiteko erabakia puntu delako, ez duzu araberakoa-ereduak eta kamera crew jarri zure ideiak praktikan.\nKontzeptu hau izan zen popular nagusietan joko geroztik 2000ko hamarkadaren amaieran. Masa-efektua zen famatua zenbat ezberdinak lortu oinarritutako zure aukerak. Hala ere, online helduen jolas-industria ezin ezartzeko, hala nola kontzeptu eta hori delako Flash era mugatuz zen gauza egin ahal izango duzu browser jokoak. Baina behin industria ditched du Flash teknologia, eta ordez, HTML5, berria jokatzeko estilo eta genero hasi zen martxan. Horietako bat izan zen interaktiboa sexu jokoa da, eta sustatzaileak ez dirudi nahikoa izan dezaten. Eta badakigu horiek guztiak., Jokatu dugu horiek guztiak eta onena direnak amaitu gure gunean. Hurrengo paragrafoetan buruz hitz egingo dugu nola hautatu hau oso onena jokoak eta zer aurkitu ahal izango duzu, bilduma, baina, halaber, zergatik gure gune egokia da plataforma gozatzen online hardcore jokoak.\nJokoak Egin Duten Gure Gunean\nNoiz hasi gara lanean Interaktiboa Helduen Sexu-Jokoak, ez dugu izan nahi, besterik gabe, beste niched gune non behin joko apur bat antza gaia lortzen ezaugarri, beraz, lurperatzen jokoak benetan axola. Nahi dugu, sakon baten aukeraketa eta zenbaki bat irizpide zen istorioa/interaktibitatea, ez grafikoak eta sexuaren arabera jarduten du. Hala ere, nabarituko duzu duten jokoak onak istorioak, gainera, ezaugarri grafiko handia. Eta hori delako sustatzailearen duten denbora hartzen artisau ona istorioa eta adarkatze sare aukerak, ziur aski, gainera, denbora hartzen lortzeko diseinu grafikoak puntu.\nEta azken emaitza hau hautaketa-prozesua aurkitu daiteke hemen gure gunean. Hau ez da itxia bilduma. Joko berriak gehitu dira gunean hilero single eta egin dugu, ziur begirada guztiak internet bidez, ez galdu berri bat askatu. Guk ere saiatu ezaugarri asko bezala, kinks, fantasiak eta gaiak bilduma ahalik. Izan dugu, bai errealitatea eta fantasia jokoak, baina denak merezi jolasten. Pertsonalki, aurkitu dut errealitatea jokoak immersive delako ahal izango duzu hobeto erlazionatzeko zure avatar eta pertsonaiak etortzen dira harremanetan., Baina fantasia jokoak handiak dira ezagutzeko kinks duzu inoiz ez zekien existitu. Bat izan zen, joko horiek konturatu nintzen bat daukat gauza iratxo, eta nire hurrengo proiektua izango da sexu joko gunean eskainitako sexy iratxo neskak.\nWeb Nabigazioa Eta Funtzionalitate Interaktiboak Helduen Sexu-Jokoak\nArtean ezagunena kinks orokorra bilduma interaktiboa jokoak dugu hementxe aurkituko duzu ozta-ozta legezko sexua, barregarriena MILFs bilaketa onena oilarra gazte, interracial cuckolding, ezezagunekin sexu eta creampies. Nahi baduzu, egiaztatu zein jokoak ezaugarri zure gogoko kinks, besterik gabe, erabili bilaketa-barra, gure gunean. Dugu arretaz tartea eduki guztiak, beraz, ez duzu jakin non aurkitu behar duzuna., Dugu, halaber, hartu zuen idazteko denbora laburra deskribapen guztiak-jokoak, eta bertan emango dugu pare bat aholku buruz lursail istorioa eta zer nolako pertsonaiak bete ahal izango duzu zure bidaia.\nUste dugu hori ona nabigazio onenetako bat da, seinaleak porn gune bat da, bere lana egiten ari da, eta buruz zaintzen bere bisitariei. Gainera, buruz hitz egiten bisitari, erakusteko zenbat gara zaintzeko jokalari bakoitzak lortzen duten gure gunean, ez dugu gaituta iruzkinak guztiontzat. Orain guri eman dezakezu zure iritzia jokoa eta sartu bihurria hariak beste jokalari gabe kontu bat sortzeko. Egin nahi izanez gero, kide bihurtu gure gune eta eguneratuta azken igoerak, baina, halaber, befriend beste gamers eta harremanetan mantentzeko haiekin, beraz, egin dezakezu doan., Izena emateko prozesua hartzen buruz minutu bat eta denok behar duzu baliozko e-posta helbidea, beraz, ahal izango dugu bidali duzu aktibazio kodea zure kontuarekin.\nReady For Free Joko Gure Eguneratuta Plataforma\nEgia esateko, oraindik ez dugu mota batzuk Robin Hood, lapurretan jokoak premium guneak eta protagonista horiek hemen doan. Baina uste dugu zerbait egin erabilgarria helduen jolas-industria. Lehenik eta behin, bildu dugu, onenak guztiak Interaktiboa Helduen Sexu Jolas gune bat, non araka dezakezu horiek erraztasunez eta beraiekin jolastu ez duten ordainketa edo izen-ematea. Eta orain dator zati ari gara gehienak harro buruz. Frogatu dugu hori bada zure onena eman, aurkitu ahal izango duzu, dirua irabazteko modu zure webgunean gabe alienatzailea zure gamers., Helduen gehien jolas-guneak dira dutxa duzu hamar pop ups soinuak aurretik, nahiz eta iristeko jokatzeko orria. Eta noiz aurkituko duzu joko bat, besterik ez dute egin ikusten duzu minutu bat, iragarki bat Txinako utzi gabe behar duzu, saltatzeko eta azkenik duzu play jokoa-joko iragarkiak, eten behin loading pantailan. Dugu ziren gaixoa eta nekatuta, hala nola landu. Joan ginen handiena marka helduen aisialdi eta hurrena badugu iragarkiak beren hobeto ordaintzen diskretuak pankartak gure gunean, ez dugu bultza gure bisitariak kanpoan eta denek zoriontsu izango litzateke. Eta, beraz, orain arte, egiten ari gara baino gehiago fina!


MIGRANTEAK. IZAPIDEAK ALARMA EGOERAN\nEpe administratiboak geldirik eta bulegoak itxita daudenez, zer gertatzen da momentu honetan herritar migranteek egin behar dituzten izapideekin?\nEzer baino lehen, hemen daukazue egoitza elektronikoaren helbidea:\nBertan hainbat prozedura egin daitezke telematikoki eta espedienteen egoeraren inguruko informazioa ere lor daiteke. ADI! pasahitza edo egiaztagiri elektronikoa beharrezkoa da eta, gainera, erabiltzen den hizkera nahiko zaila da; beraz, ondo etorriko da baten bati laguntza eskatzea (erreferentziazko elkarteko edo GKEko kideren bat, gizarte langilea…).\nAlarma egoera baino lehen egin ziren eskaerak (adibidez, erresidentzia eta lan baimen eskaera edo identitate txartel -TIE- eskaera e.a.)\nEskaerari baietza eman behar badiote eta ez badute beste dokumentaziorik behar edo ez badute beste errekerimendurik egin behar, espedientea ebatzi egingo dute. Beraz, espedientea osorik badago eta betebehar guztiak betetzen baditu, seguruenik, erantzun egingo dute.\nHala ere, eskaerari dokumenturen bat falta bazaio (edo bestelako errekerimenduren bat egin behar badute) edo eskaera hori ukatu behar badute, prozedura geldituko da. Seguruenik, alarma egoera bertan behera geratzen denean, jakinaraziko dute, falta duzun dokumentazioa atxikitu ahal izateko.\nBestela, eskaera ukatu badute, hori ere jakinarazi beharko dute eta orduan, berriro dena martxan dagoela, errekutsoa jarri ahal izango da.\nIzapide bat egin ahal izateko, hitzordu bat lotuta zegoen, baina eguna alarma egoera bitartean da.\nHitzordu guztiak bertan behera gelditu dira. Gainera, izapide batzuk ezinbestez aurrez aurre egin behar dira (hatz-markak ematea erresidentzia txartelerako, elkarrizketa egitea…).\nBaliteke, hitzordua guk eskatu bagenuen, mugikorrera edo posta elektronikora abisuren bat heltzea, (seguruenik hitzordua bertan behera gelditu dela jakinarazteko), baina ez da azaldu zelan berrekingo dioten honi, alarma egoera amaitzen denean, hau da, ea norberak beste bat eskatu beharko duen, eurek emango diguten beste bat… Hortaz, adi egon beharko da alarma egoera amaitzen denean, beste hitzordu bat lortu ahal izateko.\nHitzordu edo baimen eskaerak (baimen berria eskatu behar bada edo baimena berriztatu behar bada)\nPosible da hitzorduak telematikoki eskatzea. Hori bai, seguruenik hitzordua nahiko berandu emango dute. Alarma egoera altxatu arte ez da aurrez aurreko hitzordurik emango eta, dakigunagatik, alarma egoera bitartean hitzordua zeukaten pertsonek lehentasuna izango dute. Beraz, hitzordu berria bada, momentura arte egin ez diren guztiak egin arte itxaron beharko da.\nBaimen bat eskatu edo baimena berriztu behar izanez gero, epe administratiboak etenda badaude ere, aurkeztu ahal dira (egoitza elektronikoan -Merkurio Plataforma izeneko horren bitartez- edo erregistro elektronikoan).\nEskaerak oker edo hutsuneren bat badauka, alarma egoera amaitu arte itxaron beharko da (esan bezala, epe administratiboak etenda daudelako). Hala ere, dokumentazio guztia atxikitzen baduzu, prozedurarekin jarraituko dute.\nTelematikoki egiten baduzu ere, frogagiria jasoko duzu (PDF formatuan). Frogagiri honek balioko dizu edozein arazo ekiditeko, hau da, egoera erregularrean egoteko, berdin da zenbat denbora ematen duen administrazioak zure eskaera prozesatzen.\nEspedienterako atxikitu behar zen dokumentazioa iraungitzen bada\nProzedurarako dokumentazioren bat eskatu badute eta alarma egoera bitartean indarraldia amaitzen bazaio (hala nola, aurrekari penalik ez izatearen egiaztagiria), hala ere, administrazioak gerora ere onartuko ditu.\nEdozelan, internetez bidaltzeko aukera dagoenez, ahal izanez gero eta trankilago gelditzeko, horixe gomendatzen dugu. Dokumentuak bidali ahal izateko plataforma biak aipatutako berberak dira:\n• Erregistro elektronikoa\n• Egoitza elektronikoa\nErresidentzia txartela iraungitzen bada\nAraudi orokorrak ezartzen du 90 egun daudela txartela berriztatzeko, hau da, hiru hilabete daude txartela kadukatzen denetik. Berriztu ezean, egoera irregularrean egotera pasatuko zinateke.\nHala ere, administrazioak ez du esan ezer honetaz. Beraz, alarma egoera bitartean iraungiz gero, aurkeztu berriztapen eskaera telematikoki, aipatutako edozein bidetatik.\nErresidentzia txartela, beraz, berriztu ahal duzu eta, gerora, egin beharko zenukeen gauza bakarra izango litzateke hatz-marken erregistroa.\nEstatuan turista bisatuarekin egonez gero eta 90 egunetako egonaldia larrialdi egoeran amaitu bada\nEstatuan egoera erregularrean egongo zara alarma egoerak dirauen bitartean eta zure herrialdera itzuli ahal zaren arte (baliteke Espainiako Estatuan alarma egoera amaitzea, baina zure herrialdeko mugak itxita egotea).\nAldi baterako erresidentzia txartela bada, ordea, telematikoki berriztu beharko da, ez da berez prorrogatuko.\nCOMUNICACIÓN DE LA DIRECCION GENERAL DE MIGRACIONES (Secretaría de Estado de Migraciones)\nGUÍA CON LAS PREGUNTAS MÁS FRECUENTES sobre las medidas tomadas por la Secretaría de Estado de Migraciones (Secretaría de Estado de Migraciones)\nJatorrizko albistea HEMEN


Barbakoa industrialak - Kore 900 barbakoa profesionala - Fagor Industrial\nKore 900 gamako barbakoa industrialak jakiak erretzeko makina ezin hobeak dira.\nParrilek tenperatura oso handia hartzen dutenez (400 °C), produktuen gainazala azkar zigilatzen da eta barrualdean zukua mantentzen du.\nGure barbakoen burdinazko parrilak alderantzikagarriak dira, eta produktuak hainbat eratara erretzeko aukera ematen dute:\nArtekak dituen alde ildaskatutik, parrila okertuz, haragia erretzeko.\nAlde lau eta horizontaletik, arraina eta barazkiak erretzeko.\nJakiak ukipenez zein beheko erresistentzien edo erregailuen beroa igorriz egosi eta erretzen dira, eta, hala, eraginkortasun handiagoa lortzen da.\nHorrez gain, koipea biltzen duen beheko kaxan ura sartu daiteke. Gas-erregailuek edo erresistentzia elektrikoek beroa igortzen dutenez, intentsitate txikiko lurruna sortzen da, eta, hala, zenbait produktu lurrunetan erre daitezke.\nBurdinazko parrilen alde ildaskatuak aurrerantz okertuta daude, koipea eta likidoak biltze-puntura eta koipea biltzeko kaxara errazago erortzeko.\nBurdinazko parrilek porositate txikiko akabera dute, eta 170 mm-ko zabalera duten sekziotan desmunta daitezke tresnarik erabili behar gabe, errazago garbitzeko.\nAltzairu herdoilgaitzezko parrila-modelo horiek altzairuzko xaflez ekoizten dira eta oso erraz garbitzen dira.\nBarbakoa elektrikoen erresistentziak oker daitezke, errazago garbitzeko.\nModelo guztiek zipriztintzearen kontrako petoa dute. Hiru piezatan desmunta daiteke, errazago garbitzeko.


San Roman baseliza-Orruño kalea Urduña\nSan Roman egunean kaleko jaiak ospatzen dira Urduñako Orruño kalean. Egun guztian zehar ekintza desberdinak izango dira Orruño kalean bertan eta Zedelikako San Roman baselizan:\n11:00etan, Diana eta biribilketa izango da.\n12:00etan, Meza eta erromeria egingo da San Roman baselizan, jarraian luntxa eta barbakoa egingo dira.\n(45 minutu lehenagotik taxi zerbitzua izango da mezara joateko Foru plazatik).\n17:00etan, Mus txapelketa (X tabernak antolatua).\nEsti Gorostiaga: "Emakumeak Kofradeen bazkarian egon badaitezke, 2010ean zentzuak irabazi du, besterik ez"\nIzar Mendiguren Cosgaya 2010-08-05 10:15\nEsti Gorostiaga (Laudio, 1968) da Laudioko Kofradiaren Historian abuztuko azken igandeko bazkarian izango den lehenengo emakumea. Gorostiagaren hitzetan, 18/98 sumarioagatik Herrera de la Manchan preso dagoen Pablo Gorostiagak, hots, aitak, animatu zuen bazkarian parte hartzeko izena ematen. Bere presentziarekin, emakumeekiko diskriminazioa eta arrazoi politikoengatik euskal preso politikoen ausentzia azaleratu nahi du.\nErantzunak: 2 (Anonimo, txantxangorritxo txori)\nLe Concert- Kontzertua\nTxetxu Urkijo 2010-08-05 09:36\nLan honek duen lehenengo sekuentziak arrasto handiak ematen dizkigu ikusi behar dugun pelikularen inguruan. Izan ere, zintaren tonua hasieratik zein izango den argi uzteaz gainera, aurrez aurre ditugun fotogrametan gertatzen den lez, filmean ezer ez dela izango ematen duena nabermentzen baitu.\nJuan de Aranoa Arte Eskolan izena emateko epea zabalik da\nIrati Mendiguren Cosgaya 2010-08-05 09:00\nUdal Arte Eskolak datorren ikasturtean zehar eskainiko diren ikastaroetan parte hartu ahal izateko aurrematrikula egiteko epea zabaldu du gaurdanik. Irailaren 9an bukatuko da 2010-11 ikasturtean izango diren jardueretan izena emateko epea.\nIkastaroen artean aurkitzen dira hurrengoak:\n- Ehoziri eta Kakorratz-lana (bolillo eta gantxilloa)\n- Errusiar keramika\n- Zurezko taila\nBertso saioa Amurrioko txosnetan\ntxosna gunea Amurrio\nBertso-saioa, Amurrioko jaiak\n20:30etan, txosna gunean. Bertsolariak: Oihane Perea, Izar Mendiguren, Ainhoa Comas,\nDIY Txabakania Productions laburmetrai lehiaketaren bigarren edizioa abian da\nTxabi Alvarado Bañares 2010-08-04 12:16 Amurrio\nDIY Txabakania Productions laburmetrai lehiaketaren bigarren edizioa jarri dute martxan Amurrion.\nLehiaketara nahi duen oro aurkeztu daiteke. Horretarako, parte-hartzaileek euren laburmetraia La Kuadran (Amurrion), Orbeko Etxean (Laudion ) edota Izar Beltz Ateneoan (Bilbon) entregatu beharko dute urriaren 31a baino lehen.\nErreharria 2010-08-03 13:46\nErantzuna | Amurrioko Jai Herrikoien Aldeko Batzordeak 30 ekitaldi prestatu ditu aurtengo festetarako\nJavier Cuadra 2010-08-03 13:10\nErantzuna | Arguedasen gertatutako istripuagatik laudioko 4 gazte atxilotu dituzte\nEzker abertzaleak salatu du Udalak zerbitzu sozialak murriztu dituela.\nAndima Landaluze Okerantza 2010-08-03 11:36 Urduña\nUrduñako Ezker Abertzaleak argitaratzen duen aldarri aldizkarian, zerbitzu sozialak murriztu izana leporatu zaio EAJ alderdiari. Etxez etxeko laguntza ematen aritzen diren langileei 10.268,58 euro zor zaizkiela ere salatu du argitalpen horretan.\nAmurrioko Jai Herrikoien Aldeko Batzordeak 30 ekitaldi prestatu ditu aurtengo festetarako\nIzar Mendiguren Cosgaya 2010-08-03 10:51\n“Jaiak herritik herriarentzat!”. Hori da Jai Herrikoien Aldeko Batzordea sortu duten lagunen helburua: “Gure herriko jaiak bultzatu eta eraikitzea da gure eginkizun nagusiena”. Parte hartze aktiboan oinarritutako festak antolatu eta kudeatzeko irizpide bera duten kultur eta kirol elkarte, jai-talde, txosna, gizarte eragile eta Amurrioko bizilagunek osatzen dute.\nARGAZKI BILDUMA: Capoeira ikuskizuna\ngoretti 2010-08-02 18:46 Laudio\nAbada Capoeira taldeak ikuskizuna eskaini zuen joan den ostiralean Laudion. Bertaratu zirenek erakustaldiaz gozatzeaz gain, parte hartzeko parada ere izan zuten.\nHona hemen argazki sorta.\nARGAZKILARIA: Goretti Eskalza\nDATA: 2010eko uztailak 30\nArgazki bilduma ikusteko klikatu http://www.flickr.com/photos/aiaraldea/sets/72157624512755329/show/\n"Arantza gogoratuz" mendi irteera\nUrduñako suhiltzaileak-Paul (Arrastaria) Urduña\nArantza Aginakoren heriotzaren hirugarren urteurrena dela eta, berau gogoratzeko mendi martxa antolatu dute Urduñan. Arrastariako Paul auzotik abiatuta, Arando balkoieraino. Mendizale batek irekitako Arantza bidea egingo da Arantza Aginakoren oroitzapenean.\nRoke Deuna eta Morrillonen jaitsiera\nBarria kalea Urduña\nAbuztuaren erdialdean Roke Deunaren omenezko jaiak ospatzen dira Barria Kalean, Morrillon dugu protagonista Barria Kalea, San Frantzisko eta Buen Sucesok ospatzen duten jai xelebre honetan.\nAbuztuak 16 astelehena\n9:30 zuziri diana\n10:30 lore eskaintza\n12:30 Roke deunaren omenezko meza Buen Sucesoko baselizan, amaieran hamaiketakoa.\n13:30 triki-poteo kanta\n15:00 auzo bazkaria, izen ematea: Mahor liburudendan edo Partxis goxokidendan. Prezioa: 7 euro nagusiak, 3 euro haurrak\n18:00 haurrentzako jolasak besteak beste, Jostailuzko Motorren V. Sari Nagusia jokatuko da\n20:00 zozketa: Roke deunaren miraria\n21:00 jai amaierako traka\nAbuztuak 15 igandea\n17:00 mus txapelketa (bereizko programa ikusi)\n19:00 igel txapelketa eta txapel-jaurtiketa (bereizko programa ikusi)\n20:30 Morrillon topatu eta harrapatu. Topatzen duenari, aduanara ekartzea eskertzen diogu\n21:00 Morrillonen jeitsiera\n22:00 herri afaria\n22.30 erromeria Izargi taldearekin\n‹‹ Aurrekoak 1 2 3 4 ... 1716 1717 1718 1719 1720 1721 1722 1723 ... 1795 1796 1797 1798 Hurrengoak ››


Puigdemontek eta Junquerasek elkarrizketarako deia egin diote Rajoyri | Berria.eus\nMundua Puigdemontek eta Junquerasek elkarrizketarako deia egin diote Rajoyri\nPuigdemontek eta Junquerasek elkarrizketarako deia egin diote Rajoyri\nEskoziako galdeketa ahalbidetu duenaren antzeko testuingurua eraikitzeko eskatzeko dio Generalitateak Madrili, El País egunkarian plazaratutako artikulu batean.\nGeneralitateko presidenteorde Oriol Junqeras eta Carles Puigdemont presidentea, artxiboko irudi batean. Toni Albir, EFE\n"Demokrazian ez dago ez hitz egiteko eskubiderik. Gu dagoeneko mahaian eserita gaude. Askoz denbora gehiago beharko dute gainontzeko gonbidatuek? Haatik, etorriko dira? Desberdintasunek urrundu eta banandu egiten dute, baina soilik horiek gainditzeko moduak adostu nahi ez badira". Horrela hasten da Kataluniako Generalitateko buru Carles Puigdemont eta Oriol Junqueras presidenteordeak El País egunkariari bidalitako gutuna.\nArtikuluan Eskoziako galdeketa ahalbidetu zuten elkarrizketei egiten diete erreferentzia, eta antzeko prozesu bat abiatzeko deia egiten diote Espainiako Gobernuari, ohartaraziz orain arteko jarrerari eusten badio eurek bakarrik egingo dutela aurrera. "Katalunian nahiko genukeena adostutako erreferenduma litzateke. Gogorarazi nahi dugu behin bain gehiagotan proposatu dugula", dio artikuluak, baina zehazten du Espainiako Gobernuak alderantzizko bidea hautatu duela, hau da, "prozesua judizializatzearena".\nHala, ohartarazten dute Kataluniako herriaren etorkizuna herritarrek eurek erabakiko dutela, eta ez Espainiak. "Gure esku dagoen guztia egingo dugu Kataluniako herritarrek 2017an autodeterminazioari buruzko erreferendum batean bozkatu ahal izan dezaten. Entzun eta hitz egiteko gai izan beharra dago. Baina batzuek nahiago dute euren erantzukizun politikoa auzitegien esku utzi. Konstituzionalaren atzean ezkutatzen dira.\nMadrildik, ordea, erantzuna orain arteko bera izan da, alegia, ezezkoa. "Goberanuk eta parlamentuak ezin dute negoziatu eurena ez den zerabiti buruz. Subiranotasun nazionala Espainiako herritar guztiena da. Hori da Eskoziarengandik desberdintzen gaituena", zehaztu du Espainiako Gobernuak.\nHorretaz gain, Madrilek ukatu du hitz egiteko prestasuna agertu ez duela, eta elkarrizketarik ez izatearen erantzukizuna Generalitatearena dela nabarmendu du.\nDebekuaren aurka, alde bakarreko aldarria


Kontzertua: Amós Lora (flamenkoa)\n2010ean, Amosek Erromara bidaiatu zuen, Paco de Lucia ezagutze asmoz, eta kontzertu pribatu txiki bat eskaintzeko parada eduki zuen. Kontzertu hartan, haurraren talentuak maisua txunditu zuen.\nHiru urterekin hasi zen gitarra jotzen, Manuel Lora aitaren zuzendaritzaren pean. Sei urte zituela, El Entri zeritzonarekin hasi zen ikasten, Caño Roto eskolako irakaslearekin, hain zuzen ere. Madrilen, Jerezen eta Almeriako Pescaderia auzoaren artean, ijitoen arteaz blaitzen joan zen Amos.\n2014an, Worldmusic zigilu diskografikoak editatu zuen The Rough Guide to Flamenco Guitar abesti-bilduma. Diskoan, Tomatitoren, Carles Benavent-en eta Paco de Luciaren ondoan agertzen da Amos Lora. 16 urterekin, bigarren diskoa grabatu zuen, Así lo veo izenekoa, eta, bertan, jazza eta flamenkoa estilo bakan eta guztiz pertsonalarekin fusionatzen dituzten jatorrizko abestiak bildu zituen.\n2019an, hirugarren diskoa aurkeztu zuen Amosek, Sin\nmás izenburupean. Lan hori bere konposizioetan dago oinarrituta, eta, berori grabatzeko, Amos bakarrik egon zen estudioan, disko intimo bat erakuste aldera, non berak jotzen dituen musika-tresna guztiak.\nArgibide gehiago eta salmenta www.kontzertuanetairekita.eus\n2019 Kontzertuan eta Irekita - Abierto Por Concierto\n2019 © Eskubide guztiak erreserbatuta Todos los derechos reservados.


Ideiak Pil-Pilean – Workshopa | BiDC-blog\nIdeiak Pil-Pilean – Workshopa Industria sortzaileak eta gastronomia: sorkuntza-lankidetzako esperientzia inspiratzaile bat\nPublished 2017/10/25 2017/11/13 by nvl\n2 erronkak irtenbidea behar dute. Yandiola jatetxeko Ricardo Pérez sukaldari ospetsuak proposamen sortzaile berriak ezagutu nahi ditu, eta Itsasmendi upategi aparta ideia berritzaileak eta horiek gauzatuko dituen talentua bilatzen ari da.\nIdeiak Pil-pilean gastronomiaren eta elikaduraren munduko bi erreferentzia handi horiekin batera lankidetzan aritzeko bidea da. Hauxe da aukera, horiekin batera elkarreragiteko, ideiak elkarrekin sortzeko eta lankidetzarako esparru berria irekitzeko.\nDiziplina artean elkarreragiteko aukera berriak sortu eta iradokitzeko xedea duen networking esperientzia honetan parte har ezazu.\nEguna, ordua eta lekua: Azaroaren 17an – 10.30etatik – 12.00etara – Azkuna Zentroa\nGarikoitz Rios Urbaneta, Itsasmendi upategiak\nLanbidez, nekazaritzako ingeniari teknikoa da, eta Itsasmendi upategien zuzendari teknikoa izan da 1989tik gaur egunera arte. 1993an, Itsasmendi upategien bazkide sortzaile eta gerente bihurtu zen. 2001etik 2005era, Bizkaiko Txakolina Jatorri Izendapenaren Batzorde Arautzaileko kidea izan zen. Garikoitzek hainbat ikerketa-proiektutan hartu izan du parte ardogintzaren alorrean; Itsasmendin gauzatzen duen jardunaz gain, formakuntza ikastaroak ere ematen ditu 2006. urtetik.\nRicardo Pérez Martín, Yandiola Taldea\nSukaldari gisa egindako ibilbidea “Aterpe Alai” euskal zentroan hasi zuen, Kanaria Handian. Ondoren, zenbait jatetxe ospetsutan egin zuen lan: Lasarteko Martin Berasategi, Biarritzeko Café de Paris, Ferrá Adriáren El Bulli eta NH Villa de Bilbao hotela (azken horretan, sukaldariburu). 2000. urtean, bere kasa hasi zen Campo Volantin pasealekuko Yandiola jatetxean, eta 2010. urtean Azkuna Zentroko jatetxeak kudeatzen dituen Yandiola Taldearen sustatzaile eta administratzaile gisa hasi zen.\nPrevious Post Espazio minimoak, bizitzeko toki berriak – Hitzaldiak\nNext Post “Funding the Cooperative City” liburuaren aurkezpena


Mendizale bat hil da Urko mendian\nSegurtasun Sailaren arabera, zorabiatu egin da. Hura suspertzen saiatu dira, baina ezin izan dute ezer egin. Gizonezko bat zen, 51 urtekoa.\nUrteko heriotza guztiak\nInoiz ez da 2020an bezainbat heriotza izan urte bakarrean\nIaz baino %13 heriotza gehiago gertatu dira: 35.000, inoizko kopururik handiena. COVID-19ak eragin ditu 4.300 inguru: zortzitik bat. Ipar Euskal Herrian ez da hazkundea sentitu azarora arte. Grafikoak, albistearen barruan.\nIntzidentzia egonkortu egin da Hegoaldean, baina tasa handia da oraindik\nAzken 14 egunetako intzidentzia tasa 228,3koa da Hego Euskal Herrian. Ostiralean 403 positibo atzeman ziren, bezperan baino %35 gutxiago\nPandemiaren tolesturetan (eta V) Amaia Bacigalupe\n«Mezua hain da sinplea, gizarteari ez dio uzten konplexutasunik garatzen»\nIzurriaren kudeaketaren ondorioz osasunean eragiten duten aldagai sozialei erreparatzeko aukera galdu dela uste du soziologoak. Baina ikuspegi horren premia nabarmendu du, COVID-19aren pandemiak bat egin duelakoan gizarte desberdintasunek sortutako gaitzekin.\nMarian Ibarluzearen hilketa matxista salatu dute Arrasaten\nAsteazkenean topatu zuten haren gorpua. Mugimendu feministak nabarmendu du indarkeria matxista «arazo sistemikoa» dela


Pandemiak nola aldatu gaituen aztergai "El día de mañana" saioan, martxoak 14 | EITB telebista\nPandemiak nola aldatu gaituen aztergai, gaur, "El día de mañana" saio berezian\nDani Alvarez kazetariak koronabirusak gizartean izan duen eragina aztertuko du zientzia, politika eta kultura alorretako pertsonaia nabarmenekin.\n"El día de mañana" erreportaje berezia. EITB Mediaren bideo batetik lortutako irudia.\nGaur, martxoak 14, Euskal Telebistak "El día de mañana" saio bereziaren estreinaldia eskainiko du. Salbuespen egoera ezarri eta itxialdia hasi zenetik urte bat bete denean, Dani Alvarez kazetariak koronabirusak gizartean izan duen eragina aztertuko du. Horretarako, zientzia, politika eta kultura alorretako pertsonaia nabarmenak izango ditu bidelagun, horien artean, Juan Luis Arsuaga antropologoa, Angel Martin umoregilea, Jonan Fernandez politikaria eta Edurne Portela idazlea.\n2020ko martxoaren 14an, etxean geratu behar izan ginen koronabirusaren hedapena txikitu eta gure osasun sistemaren kolapsoa ekiditeko. Itxialdiaren hasieran, itxaropen irudiak, meme-ak eta elkartasun mezuak ziren nagusi. Baina denbora pasa ahala, mezu positibo horiek guztiek kontrako kutsua hartu dute eta gaur egun, gorroto eta asaldatze mezuez beterik daude sare sozialak.\nDani Alvarez kazetariak pandemiaren unerik esanguratsuenak errepasatuko ditu, eta aldi berean, "normaltasun berri" honek gizartearengan duen eragina aztertuko du. Horretarako, hainbat pertsonaia nabarmenekin hitz egingo du. Hasteko, Juan Luis Arsuaga paleoantropologoak koronabirusak espezie bezala nola aldatu gaituen hausnartuko du; Jonan Fernandez LABIko koordinatzaileak deseskalada eta Euskadin pandemiaren kudeaketak sortu dituen polemikak hartuko ditu hizpide; eta Angel Martin umoregileak berriz, covid-aren krisialdi honetan umorearen mugak aztertuko ditu.\nHorrez gain, Edurne Portela idazleak azkeneko hilabeteetan sare sozialetan sortu den gorrotoa eta bortizkeriaz hitz egingo du; Juan Ignacio Perez Iglesias UPV/EHUko kultura zientifikoko katedraduna negazionistei buruz arituko da; Belen Barreiro, CISeko presidente ohia eta 40 dB institutuko zuzendaria, birusak gure bizitzan izan duen eraginaz jardungo da; Malbert youtuberrak Interneterako edukien sortzaileentzat urte ona izan dela azalduko du; eta Mikel Ayestaranek, EITBko korrespontsala Ekialde Ertainean, Israelen txertaketa masiboa nola egiten ari diren azalduko du.\nBestalde, birusaren biktimen testigantzak ere jasoko ditu saioak, zuzenean gaixotasuna sufritu duen Juanito Oiarzabalek bere bizipena azalduko du eta Olatz Vazquez kazetaria, birusaren alboko kalteak jasan dituztenen ahotsa izango da. Osasun zerbitzuen saturazioaren ondorioz, minbizia oso berandu antzeman zioten.\nNolakoak izango gara amesgaizto hau amaitzen denean? Zer izango da egingo dugun lehen gauza? Nola imajinatzen dugu gure bizitza hemendik urte batera?\nK2000k ekoiztutako "El día de mañana" saioa berezia, gaur, martxoak 14, izango da ikusgai, 22:15etik aurrera, ETB2n eta eitb.eus-en.


Ekogunea PRUEBAS, Kutxa Gizarte Ekintza Hezkuntza Kutxa AROTZ-ENEA\nHezkuntza: Kutxa AROTZ-ENEA\n2020-2021 ikasturterako izen-emateko epea itxita dago\nAterpea nekazarien gunean murgilduta eta naturaz inguratuta egotean, haurrek eta gazteek ahaztu ezingo dituzten bizi esperientziak eskaintzen dituzte egonaldi hauek, eta hau, naturarekiko kontzientzia eta maitasuna garatzeko lehen pausoa dela sinisten dugu. Horrez gain, landa-giroko errealitatera hurbilpen aktiboa eta afektiboa errazten du. Testuinguru honetan, ingurunearen egoera eta problematika era naturalean agertzen da hausnartzeko gaia norbanakoak daukagun arduraz hausnartzen dugu, errespetuzko jarreretan eta ekologiaren kontzientzian oinarritutako hezkuntza programa baten barruan.\nArotz-Eneako diziplina anitzeko lan-taldearen ardurapean dagoen egitarauaren baitan, istorioak kontatzeko edota sortzeko parada ezin hobea izango duzue, baita azalpen zientifikoak jaso eta talde-errealitateak aztertu eta dinamizatzeko aukera paregabea ere.\nHezkuntza formalari egiten diogun eskaintzaz gain udako oporraldian haur eta gazteentzako aisa-hezkuntza kontzeptuaren baitan udalekuak antolatzen ditugu: natur udalekuak eta kirol udalekuak.\nBada, Arotz-Enean zain gauzkazue!\nINSTALAZIOAKIkasle eta irakasle logelak, jangela, pilotalekua, liburutegia, aretoak, pista irekia, jolas guneak...\nHizkuntza Euskarari lehentasuna eman nahi badiogu ere, gaztelaniaz ere egiten ditugu egonaldien ekintza guztiak; eta askotan biak erabiliz ulertzen gara\nEZAGUTU KUTXA AROTZ-ENEA!\nT [+34] 948 01 33 54 | arotz-enea@kutxa.eus


Nahigabea | Iritzia | Berria\nNahigabean hirekin eta heureekin» hitzekin bukatu du lagun alargundu berriari bidali nahi dion mezua. Testu osoa errepasatu du okerrak zuzentzeko. Nahigabe hitzean gelditu da. Formula konbentzional bateko hitz fosil bat da berarentzat. Doluminetan ez bada, erabiltzen ez duena. Baina, bat-batean, inoiz ikusi ez zion distiratxo bat —konposaketarena— nagusitu zaio. Nahigabea, nahi gabea. Inork deitu gabe etortzen da atsekabea.\nBi formen ezberdintasunak sakonera du. Nahi eta gabe batzen badira edo aparte idatziz gero, doluaren bi alde nagusiak dauzkagu. Nahigabea —zoritxarra, mindura, atsekabea, bihotzeko iluna—, ez dator inoren interbentzioaren eskutik. Ez dago kulparik. Ez dago Jainkorik edo paturik istripu baten edo gaitz larri baten atzean, halabeharra baizik, eta horra non beste hitz eder batek egin digun distira, hala beharko zuen etsipenak piztuta.\nInoiz ez bezalako sentimenduz eman dio irteera mezuari.


Cookien Politika - Mañonea - Seguros y Asesoría en Baztan\nZerbitzurik onena eskaintzeko eta erabilera errazteko, bisitatutako orrialde-kopurua, bisitari-kopurua, bisitarien jarduera eta erabilera-maiztasuna aztertzen dira. Horretarako, web orriko titularrak, mañonea Interneteko zerbitzuen hornitzaileak egindako estatistika-informazioa erabiltzen du.\nMAÑONEAren webguneak ez du cookie-rik erabiltzen erabiltzaileen informazioa jasotzeko, eta ez ditu erregistratzen sartzeko IP helbideak. Berezko cookie-ak bakarrik erabiltzen dira, saiokoak, helburu teknikoarekin (erabiltzaileari webgunearen bidez nabigatzeko eta bertan dauden aukerak eta zerbitzuak erabiltzeko aukera ematen diotenak).\nMAÑONEA titularra den atariak hirugarrenen webguneetarako estekak ditu, eta horien pribatutasun-politikak ez datoz bat webgunearekin. Webgune horietara sartzean, pribatutasun- eta cookie-politikak onartzen dituzun erabaki dezakezu. Oro har, Interneten nabigatzen baduzu, hirugarrenen cookie-ak onartu edo baztertu ditzakezu zure nabigatzailearen konfigurazio-aukeretatik.\nSailkapena honako hauen arabera egin daiteke:\nKudeatzen dituen erakundeak:


Irekia Eusko Jaurlaritza - Gobierno Vasco :: "Gu gazteok" ikerketaren aurkezpena Donostian\n"Gu gazteok" ikerketaren aurkezpena Donostian\n\n"Gu gazteok" ikerketaren aurkezpena Iturria: Irekia\n\n\nHizkuntza Politikarako sailburuorde Patxi Baztarrikak eta Euskararen Aholku Batzordeko Gazteriaren Batzorde-ataleko zuzendari Jone Miren Hernandezek, batzorde-atal honek egindako ‘Gu Gazteok’ ikerketaren emaitzen txostena aurkeztu dute gaur Donostian. Aurkezpenean ere, Euskadiko Gazteriaren Kontseiluko presidente Itsaso Anduezak parte hartu du.\nKomunikabideetan, kalean, gizartean, oro har, asko hitz egiten da gazteei buruz. Baina, zein da gazteen errealitatea eta egunerokotasuna?; zein iritzi dute euren gizarteaz, euren testuinguruaz?; zer esaten dute euren buruei buruz?; nola definitzen dute euren burua gazte euskaldunek?; zer hizkuntzak erabiltzen dituzte, nola?; zer diote hizkuntzei buruz?. Gaur aurkeztu den ikerketan galdera horien erantzun batzuk jaso dira zenbait gazteen ahotik.\n2015eko ekainaren 17an Euskararen Aholku Batzordeak eginiko Osoko Bilkuran, Gazteriaren Batzorde-atalari gazteek euskararen gainean eta hizkuntza aniztasunari buruz dituzten pertzepzio, identitate edo identifikazio, bizipen, jarrera eta jokamoldeei buruzko gogoeta eta azterketa egiteko eskatu zitzaion. Gazteen parte-hartzearekin, noski. Gaur aurkeztu den ikerketak eskari horri erantzuna eman nahi dio. Gogoratu behar da, pasa den maiatzaren 11an, Euskararen Aholku Batzordeak bere egin zuela, aho batez, dokumentu hau.\nIkerketarekin hasi aurretik, ‘Eta hemendik aurrera zer?’ dokumentuan jasotzen den aurreikuspenak eskaintzen dituen zenbait datu eman ditu Hizkuntza Politikarako sailburuorde Patxi Baztarrikak, gaur aurkeztu den ikerketaren testuingurua zedarritzeko:\n- 2011an, EAEko biztanleria osoaren %36,4 euskalduna zen, %19,3 euskaldun hartzailea eta %44,3 erdalduna. 2036an aldiz, aipatutako proiekzioaren arabera, %49,5 euskalduna izango da, %16,7 euskaldun hartzailea eta %33,8 erdalduna.\n- 25 urtetik beherakoen artean, aldiz, hizkuntza gaitasunaren bilakaera honakoa hau izan daiteke, betiere aipatutako proiekzioaren arabera: 2011an, adin talde honen %73,2 euskalduna zen, %15,5 euskaldun hartzailea eta %11,3 erdalduna. 2036an, berriz, %83,4 euskalduna izango da, %9,3 euskaldun hartzailea eta %7,3 erdalduna.\nHizkuntza Politikarako sailburuorde Patxi Baztarrikak esan du: “’Eta hemendik aurrera zer?’ dokumentuak datozen 20 urteei begirako lehentasunak finkatzen ditu. Lehentasunetan lehentasun orain arte egindako lanari eustea izan behar du. Hori bai, lehenetsi behar dugun giza taldea gazteen taldea da. Hainbat arrazoi daude honetarako: euskararen hazkundeak gazteen eskutik etortzen jarraituko duelako; gazteen artean kontzentratzen direlako euskaldunen proportziorik nabarmen altuenak; euskaraz hazi, formatu eta hezitako belaunaldiak izango ditugulako; gazte euskaldun guztiak euskaraz alfabetatuak direlako; unibertsitate ikasketadun gazteen portzentajeak Europako altuenetakoak dira, eta etorkizuneko gizartearen gidari eta liderrak gazteen artean daudelako”.\nEta gehitu du: “gaur aurkeztu dugun lana berria eta berritzailea da. Euskararen Aholku Batzordeko Gazteria Batzorde-atalari eskertu nahi diot egindako lana. Kalitate handiko lana da, ezbairik gabe”.\nLaburpen txosten hau “Gu gazteok” izeneko ikerketa lanaren emaitza da. 2015eko irail eta 2016ko otsail artean 12 eta 14 urte bitarteko ehun nerabeekin baino gehiagorekin burutu zen euren egunerokotasuneko praktikak, identitateak eta bizipenak jasotzeko eta hizkuntzarekin harremanetan jartzeko. Nerabeen ahotsak entzun dira, beraiekin solasaldiak izan dira eta euren hizketaldien lekuko izateko aukera egon da. Lan hau, beraz, gazte hauen hizkuntza-esperientziaz blai dago, helburua gazteen eta hizkuntzaren arteko harreman hori gazteen errealitatean eta “izaeran” kokatzea izan baita.\nIkerketa honen helburu nagusia gazteek beraiek euren inguruko hizkuntz ohiturak, jarrerak eta praktikak ezagutzea, aztertzea eta aurkeztea izan da. Horrekin batera, honako helburu zehatz hauek formulatu dira:\n- Gazteen testuingurua ezagutzea.\n- Gazte izatearen irudia(k), bizipenak eta identitateak jasotzea.\n- Gazteen egunerokotasuneko praktiketara hurbiltzea.\n- Gazteen hizkuntza kartografia egitea: hizkuntza-praktikak, hizkuntza-guneak, hizkuntza eragileak…\n- Hizkuntzaren inguruko gazteen diskurtsoak jasotzea.\nIkerketa hau Gipuzkoako hiru herritako “Kuadrillategi” egitasmoan gauzatu da: Lasarte-Oria, Pasaia eta Lezon. Guztira, 12 eta 14 urte arteko 105 gaztek parte hartu dute.\nDokumentu honetan bildu diren ikerketaren emaitzak, eztabaida eta hausnarketarako abiapuntu gisa planteatu dira euskararen normalizazio sozialaren bidean. Norabide horretan, Euskara Aholku Batzordeko Gazteriaren Batzorde-atal Bereziak aurrera begirako proposamen orokor batzuk zerrendatu ditu:\n- Gazteen eta euskararen arteko harremanetan sakontzen jarraitzea\n- Kirol, kultura eta aisialdirako hizkuntza-plangintza sendoak ezartzea\n- Eskolaren lana indartzea\n- Aurreko bi atalen garapenean, bereziki harrera jartzea gazteekin harremanetan ari diren profesional eta eragileengan (irakasleak, kultura sustatzaileak, aisialdi begiraleak, kirol monitoreak…), horretarako ikerketa sustatuz, programa bereziak sortuz, prestakuntza eskainiz, sentsibilizazioa sustatuz.\n- Gazteen euskarazko sorkuntza propioa aktibatzeko eta egiteko baliabideak (egoerak, ekimenak, diskurtsoak…) zabaldu, sendotu, sortu eta jakinaraztea.\n- Euskararen prestigioa indartzeko ahaleginak egin behar dira\nhttps://t.co/MvrJu8flbf "Gu gazteok" ikerketaren aurkezpena Donostian @Irekia @GazteKontseilua #GAZTERIA #GAZTEAK\nRT @Irekia: Zein da gazteen errealitatea eta egunerokotasuna? Zein iritzi dute euren gizarteaz?'Gu gazteok' ikerketa aurkeztu da➡https://t.…\nbaztarrika_gu_gazteak.jpg 70 KB (jpg)\nGu_gazteok.pdf 1000 KB (application/pdf)\nJone Miren Hernandez; Itsaso Andueza


Leioako Udala - Udalak EHUri lagako dio errepide forala izan zenaren zati bat\n2008-10-14 Udalak EHUri lagako dio errepide forala izan zenaren zati bat Alkateak adierazi bezala, erabaki honekin “Unibertsitatearen garapenean lagunduko dugu”\nLeioako Udalak orain dela gutxi jaso du Bizkaiko Foru Aldundiaren Herri lan eta Garraio Sailaren eskutik BI-2.731 Leioa-Unbe errepideko zatiaren titulartasuna, hau da, La Avanzadako bide laterala eta Sarrienako rotondaren artean dagoen errepide foralaren zatia.\nEskari hau Aldundiaren aldetik onartua izan da dagoeneko, batez ere errepide foralak hiriko ezaugarriak hartzen dituenean urbanizazioen igoerarekin, bidezkoa delako titulartasun hau Udalen eskura pasatzea. Lagapen hau udal ekintzak eta herritarrak onestea du helburu, honela oraindik aurrera zonaldeko eskaintzak egiteko herritarrak Udalera abiatu beharko dira orain arteko prozedura erraztuz. “Dagoeneko, modu honetan, Euskal Herriko Unibertsitatearen garapenean lagundu ahal izango dugu”, baieztatu du Leioako alkatea den Eneko Arruebarrenak.\nHau honela, Sarrienako biribilgunetik Barandiaran Goikoaren institutu parean dagoen semaforora arte Leioako Udalaren zatia izango da, Mendibile auzoarekin lotzen den bidea hain zuzen ere. Puntu honetatik Erandiko udalerrira arte, bestetik, Euskal Herriko Unibertsitatearen zatia izango da. Azken erabaki hau EHUren eskakizun baten ondorioz sortu zen, lagatutako errepide zatia unibertsitatearen barrukaldean geratuko bait delako azken obra eta moldaketak egiten direnean unibertsitatean bertan, kanpusaren handitzea eta parke zientifiko berria.


Klasismo naturalizatua - Gipuzkoako Hitza\n2018, urtarrilak 26 gipuzkoa, Iritzia 849\nGipuzkoako herri ertain bateko enparantzan nago, herriko plazan, plaza nagusian. Ez dabil automobilik bertatik, oinezkoentzako gunea baita. Umeak jolasean ari dira. Zehaztapena egin behar dut: mutikoek dihardute futbolean plazaren erdian. Mutikoek. Baloia jaun eta jabe da, beraz.\nAlboetan, tabernetako terrazak dauzkagu, eta azken boladan baino giro epelagoa denez gaurkoa, jendez beteta daude ia. Ertz batean bankuak daude, jesarlekuak, gaurkoan nahiko hutsik, igandea den arren.\nEnparantza botereguneetako eraikinek (faktiko eta praktikoek) zedarritzen dute, hiru erpineko triangelua zirkulu zentripetu bihurtuz: eliza, udaletxea eta batzokia. Sorgin-gurpil infinitua kalean irudikatuta.\nPlazan daude uso-pasea eta tontodromoa ere. Bertan azaltzen ez dena, ez da nor. Plazaratzen ez dena, ez da existitzen herrian, auzotegi periferikoetako bizilagunei gertatzen zaien bezala. Herriaren imajinarioan agertu ere ez dira egiten; eta agertzekotan, anekdota hutsa dira. Horregatik da zuria plaza; edo hobeto esanda, plazakideak dira zuriak.\nHerriaren bihotza ei den leku honek argi adierazten digu hiribilduko hierarkia. Erdigunean mutiko futbolariak daude, dena okupatzen, pilotakada galdu baten mehatxuak mugatzen duelako euren espazio izugarria. Erdigunean daude, espazioa eskuratu dute. Ez, baimendu egin zaie plazaren zorua okupatzea, guraso eta zaintzaile axolagabeek onartu diete molesta ez dezaten.\nMutiko ez-futbolista eta neskatilak arkupeen barrunbeetan aterpetuta dabiltza, aldiz; euren jolas eta berbaldi ezkutuak babesteko asmoz, jakin badakitelako inoiz ez dutela erdigunea lortuko pilotaren erreinu despotikoan.\nTerraza eta tabernetan umeen gurasoak daude, lasai eta patxadaz. Batzuk egon beharraz ere aspertuta badaudela esango nuke. Euren ondoan herriko señoraz osatutako korro eseriak, betiere, lehenengo ilaretan, ikusgarriagoak izan daitezen, okasiorako jantzita eta orraztuak. Era berean, señor gutxiago ikusten dira jesarrita terrazetan, euren jarrera zutikakoa baita. Bertikaltasuna praktikatzen dute aginpidea halakoa da-eta.\nBankuetan, ostera, zaharrak dauzkagu. Oso zaharrak, edota ezgaituak direnak, terrazetarako zaharregiak edo baldarregiak. Beste zirkulu batekoak dira horiek. Eta, zelan ez, euren zaintzaile atzerritarrak, betiere jarleku publiko horietako ertzetan jarrita, enparantzaren periferian ere hierarkiak agintzen duelako, jakina. Eserlekuetan, noizean behin andrazko zapidunak ere egoten dira, euren seme-alabak futbolean edo arkupeetan ibiltzen direlako, betiere eskolatik irten ostean. Baina gaur, igandea izanda, periferian geratzea tokatzen zaie, herrigunea asteburuetan ez delako eurendako. Jesarleku publikoetako okupatzaileek ez dute dirurik gastatu nahi, edo ezin dute. Hierarkia eta klasea gurutzatzen diren lekua dira bankuak.\nMundu oso bat da plaza, edozein herri txikitako enparantza izan litekeelako Euskal Herri osoa. Konplexutasuna agerian lagatzen duelako bizitzaren ordena honek. Ordena betierekoa.\nTerrazan eta banku publikoetan eserita egoteak eragin dizkit burutazio hauek. Leku bietan jesarrita, ikuspegi ezberdinak izan ditut, elkarrengandik hogei metrora, plazaren erradiografia egiteko. Eta orain arte normalena egiten zaidana aztertzeko aukera izanda, emaitza argi bat izan dut: klasismo naturalizatua da plaza nagusia, herria ere halakoa delako.


Diseinatu etxeko komuna ederra izateko eta dutxan egunero umore ona izateko\nHasiera / Bloga / Diseinatu etxeko komuna ederra izateko eta dutxan egunero umore ona izateko\n2021 / 01 / 11 SailkapenaBloga 3082 0\nBainugelako negozio eskola 2020-11-23\nKomuna eguneroko erabilerarako maiz erabiltzen den espazio gisa. Diseinuan, itxura ona egiten ez baduzu, denbora, oso deseroso sentituko zara. Orduan, nola eman komuna ederragoa izateko? Bainugela diseinatzeko kasu handiak partekatzen dizkizuet gaur, espero dut egunero umore ona izatea ere.\nTonu grisaren diseinua oso ezaguna da azken urteetan. Etxeko bainugela tonu griseko teila mateekin asfaltatu daiteke, altzari bigun zuriak eta beltzak eta ekipamendu sanitarioak ditu, itxura gaztea eta eskuzabala.\nZura, arrosa eta abar ere gehi ditzakezu tonu gisa, tonu gisa sistema gris orokorra saihesteko. Zenbait xehetasunek lan ona egiten dute bainugela ederragoa izan dadin.\nZuri-beltzeko diseinuaren konbinazioa oso egokia da estilo modernorako, estilo minimalistarako, eta lurreko zoladura hexagonalak komuneko espazioaren zentzu bisuala zabaltzeko da, komunak zabalagoa izan dadin.\nMarmolezko baldosak etxejabe gehienen aukera dira eta marmolezko baldosak eredu eta tonu desberdinetakoak dira, zure gustuen arabera erabaki daitezkeenak. Elementu metalikoak ere gehi daitezke bainugelak giro giroagoa izan dezan.\nZenbait baldosa sortuzko zoladura batzuek bainugela itxura interesgarriagoa izan dezakete, baina tonua hautatzea oso garrantzitsua da.\nGehitu lore lauza dibertigarriak azentu gisa bainugela sinple eta eskuzabal batean. Dutxa gunea eta zorua tonu urdineko lore baldosekin jartzeak bainugela ere literarioagoa dela ematen du.\nEtxeko komun komunak harraska komuneko atetik kanpo egitea aukeratu dezake, horrela eguneroko erabilerarako erosoagoa izango da. Eta harraska modu independentean komunetik kanpo, baina baita apaingarri efektua ere.\nBainugela nahikoa da, hiru diseinu bereizi ditzakezu. Bereizi komuna, harraska eta dutxaren gunea, eta gehitu taberna polit bat, bainugela ederragoa izan dadin.\nBainugela diseinatzeko kasu hauek ikusi ondoren, zure gogokoena aurkitu behar al duzu? Komunaren diseinua etxeko estiloaren arabera zehaztu daitekeela uste dut, adibidez, komuneko tonu grisa oso egokia da estilo minimalista eta eskandinaviarra lortzeko. Marmolezko zoladuraren diseinua estilo moderno eta europarrerako egokia da. Jarraitu estiloari esker, bainugela ez da oso bortitza izango.\naurreko :: Nola egin Dutxa berriro blokeatuta badago? Ez zaitez presarik egin! Erabil ezazu beratzeko ... Mirari bat! Bizkortu zure bezeroei esatera! Hurrengoa: Negua Heldu Da! Dutxa termostatikoa erosi behar al dut? Entzun Adituei, Ez Duzu Harritzeko Hainbeste Jendek Aldatu Nahi Duela !!!\n2021 / 01 / 15 2107\n2021 / 01 / 15 2228\n2021 / 01 / 11 2833\n2020 / 12 / 12 6426


Ikusi ASMATUk parte hartu duen proiektuak\nAdituak gara obra lineal eta hidraulikoen plangintza egiten eta haiek garatzen, eskarmentua dugu hirigintzan aholkulari juridiko gisa, eraikingintzako, birgaikuntzako eta berregituratzeko proiektuak egiten ditugu eraikuntzetan mota guztietako erabileretarako eta beti ingurumen-kalitateko estandar handienak bilatzen ditugu\nJarraian hautatu arloetako bat, egin ditugun proiektuetako batzuk ikusteko.\nLaguntza teknikoa ondarearen eta arkitekturaren zerbitzuan, Miramonen eraikin berriak garatu eta proiektatzeko.\nEsnelat enpresaren instalazioen berregituratze orokorra egiteko proiektua eta obra-zuzendaritza.\nEuskal Forging enpresan ijezteko makina ezartzeko proiektua eta obra-zuzendaritza.\nBIURRARENAren bulego berrietako obra gainbegiratzea.\nArteagako gaztelua birgaitu eta handitzea.\nEuskadiko burdinbide-sare berriaren plataformako obretatik datozen hondeatze-soberakinetarako betetze-proiektu teknikoa, OSINAGA behe-ibarrean (Hernani). Urnieta-Hernani zatia.\nIpar Herreran industria-eraikinetako fabrika-obrak birrintzetik datozen materialak ezaugarritzea.\nBilboko metropoli-burdinbidea, 3. Linea, Etxebarriko San Antonio Geltokiaren zatia, eraikitzeko proiektuaren ingurunean detektatutako lurzoru kutsatuei dagokien ekintza-plana.\nInbentarioan jasotako kokalekuen jarduketak Esnelaten.\nPasaiako mendebaldeko lotura, A-8 ordainpeko autobidearen, Gomistegiko biribilgunearen eta portuko eremuaren arteko konexioa, egiteko, eraberritze-proiektuaren ingurumen-eraginaren azterlana.\n“LM.02.1-2 Loiolatarra eremuko urbanizazio-proiektuaren” proiektu bereizia eta Loiola auzoko LM.02 eremua berriro urbanizatzea.\nLoiola auzoko zeharbidea berriro urbanizatzeko aurreproiektua.\n“AÑ-01 ATOTXA ERREKA” A.I.U. eremuko urbanizazio-proiektuaren testu bateginaren obra-zuzendaritza.\n“LM.06-Txomin Enea” eremuaren hiri-antolamenduko plan bereziaren urbanizatze-proiektua eta aurreproiektua.\nSubillabide II industria-sektoreko urbanizazio-proiektua eta plangintzako dokumentuak.\nDonostialdeko metroa eraikitzeko proiektuaren obra-zuzendaritzari laguntza ematea: Lugaritz-Mirakontxa eta Mirakontxa-Easo zatiak.\nUgarte-Igara bidea eta Klara Donea-Santa Kutz biribilgunea eraikitzeko proiektua\nAmaña-Ardantzako zatia bitan banatzeko eta estaltzeko eraikuntza-proiektua\nErrenteriako hegoaldeko bidearen 1. zenbakiko proiektu osagarriko obren zuzendaritza. Arraguako biribilgunea-Markolako biribilgunea eta Agustindarren biribilgunea zatiak, GI-3672 errepidearekiko loturara (Donostiako 2. gerrikoa).\nPasaiako mendebaldeko loturaren proiektua, “Gomistegiko biribilgunea”.\nA-8 ordainpeko autobidean (Bidegi), Herrerako loturaren berregituratzea eraikitzeko proiektuaren obra-zuzendaritza.\nPasaiako badian, Donibaneko kaiaren hiri-berroneratzerako lotutako obra-zuzendaritzarekin batera, urbanizatze- eta eraikitze-proiektu\nAHTaren Bergara-Antzuola zatiko lanen zuzendaritzari laguntza emateko zerbitzua\nDonostialdeko metroa eraikitzeko proiektua. Morlans-Anoeta zatia\nSan Joxepeko harrobia leheneratzeko nazioarteko lehiaketa\nMutrikuko porturako itsas sarbidea hobetzeko lanaren proiektua eta obra-zuzendaritza\nMutrikuko portuan, Olatuen Zentralerako azpiegitura-lanen proiektua


Durangoko Azokako guneetan aurkezpen-proposamenak egiten hasita dagoz - Mugalari KulturaMugalari Kultura\nDurangoko Azokako guneetan aurkezpen-proposamenak egiten hasita dagoz\nGaur zabaldu da epea Durangoko Azokak dituen gune ezberdinetan sortzaileek, elkarteek eta kultur enpresek euren aurkezpen-proposamenak aurkezteko. Iaz 130 ekitalditik gora egin ziren: liburu eta disko aurkezpenak, tailerrak, ikus-entzunezko emanaldiak, hitzaldiak, mahainguruak eta kontzertuak tarteko.\nDurangoko Azoka | ARGAZKIA | Iban Gorriti\nLehenengoz, www.durangokoazoka.com webgunetik bideratuko dira aurkezpen-proposamenak. Salbuespen modura, Ahotseneak bere blogean ( www.ahotsenea.net ) izena-emateko aukera ere izango du. Gune guztietara bideratu ahal izango dira proposamenak sarean, Durangoko Azokaren webgunean erregistratu eta horretarako egokituta dagoen fitxa online beteta.\nIrailaren 15etik urriaren 15era dago epea proposamenak luzatzeko. Hala ere, proposamenak ontzat emango dira guneetako arduradunen baiezkoa jasotakoan.\nGunez gune honako hauek dira ezaugarri nagusiak:\nAreto Nagusia, Hitzaren plaza\nGerediaga elkarteak koordinatzen du izaera ezberdineko ekitaldiak hartzen dituen gunea. Egitarau ofizialari lotuta, inaugurazio hitzaldia, balorazioak eta prentsaurrekoak, kultur gonbidatuari dagozkion ekitaldiak, mahainguruak, etabar izaten dute lekua. Zabalkunde lanen aurkezpenak ere izaten dira, bai euskara hutsezkoak bai Euskal Herriari zuzenean eragiten dizkioten gaiei buruzkoak ere.\nAhotsenea literatura eta musika sortzaileen gunea da. Musikariak eta idazleak zuzenean ikusteko aukera dago. Bi espazio dauzka, bata bestearen aurrean: besaulkietan, aurkezpen solasaldiak egiten dira. Kazetari edo berbalagun bat alboan, sortzaileek bere lanari buruzko azalpenak ematen dituzte. Agertokian, zuzeneko emanaldiak daude. Liburu errezitaldiak eta kontzertu laburrak taularatzen dira.\nKultura digitalaren plaza izanik, azken hilabeteotako teknologia proiektuak aurkezteko gunea da. Gai honen inguruko hitzaldiak, tailerrak, jokoak edo mahai-inguruak antolatu dituzte.\nIrudienea, Ikus-entzunezkoaren plaza\nEuskarazko ikusentzunezko sorkuntzaren berri izateko aukera: film laburrak, luzeak, dokumentalak, fikzioa, spotak, sortzaileen aurrez aurreko aurkezpenak… Lan berriak edo gutxi zabaldutakoak lehenetsiko dira. Aurten, KAMERATOIA ikus-entzunezkoen rallya (gazteen\ntxapelketa) berriz egingo da, baina parte hartzeko izen-ematea aurrerago\nzabalduko da.Topagunea da antolatzailea.\nBerbaro elkarteak koordinatuta, familia osoari eskainitako espazioa da. Umeentzako sortzen diren produktu, ikuskizun, tailer eta bestelakoen «ganbara» da. Ume eta gazteak, nagusien transmisioaren bitartez, euskal kulturara hurbildu eta elkarrekin gozatzeko aukera ematen duen gunea.\nEuskarazko antzerkigintzaren eremua da. Euskal antzerkigileei urtean zehar egindako lana plazaratzeko aukera eskaintzeaz aparte, ikuslegoarekin ere harreman zuzena izateko aukera ematen die. Antolatzaileak EHAZE eta San Agustin Kultur Gunea.\nAzokan gertatzen dena bertatik bertara eskaintzen du. Edizio honetan, bideoklipez musika saioa ekoiztuko da eta musikariak elkarrizketatuko dira.\nPlateruena, Kontzertuen plaza\nKafe edo mokaduren bat ahoratuz sortzaile eta bisitarien topaleku izateaz gain, kontzertu handienak ere hemen izaten dira, kafe antzokian. Dena dela, progrmazioa itxia da.


Gizarte Ekonomiako Euskal Behatokia » Unibertsitate komunitatea eta Kooperatiben Nazioarteko Urtea\nUnibertsitate komunitatea eta Kooperatiben Nazioarteko Urtea\nEkainaren 20, 21 eta 22 artean, Donostian eta Oñatin egingo dira CIRIEC-Espainiaren Ekonomia Sozial eta Solidarioko Ikertzaileen XIV. Jardunaldiak. Aurten, antolakuntzan parte hartu dute Euskal Herriko Unibertsitateak, (GEZKI), Mondragon Unibertsitateak eta Deustuko Unibertsitateak. Urtez urte gauzatutako jardunaldiok lehen mailako ekitaldia izan dira beti, eta arrazoi anitzengatik esan dezakegu kooperatibismoaren eta gizarte ekonomiaren munduarentzako berebiziko garrantzia duela bilkura honek.\nLehenik eta behin, esan beharra daukagu jardunaldi hauek benetako Kongresu Zientifikoa direla. Guztira, 197 komunikazio proposatu dituzte; 165 Espainiako 30 unibertsitate baino gehiagotik eta gainerako 32ak Iberoamerikatik eta Portugaletik. Batzorde zientifiko batek hautatutako komunikazioak zazpi tailer orokorretan, 15 tematikotan, irakaskuntzako tailer batean eta garapen fasean dauden doktoretza tesien tailer batean aurkeztuko dituzte.\nBigarrenik, azpimarratu behar dugu hiru euskal unibertsitateak Kongresuaren antolakuntzan dihardutela, bai eta gizarteko ekonomiako ikerkuntzako institutu eta zentroen ENUIES sarea ere. Ez da kasualitatea hasierako ekitaldian EHUko, Mondragon Unibertsitateko eta Valentziako Unibertsitate Politeknikoko errektoreek parte hartzea.\nHirugarrenik, Euskadi eta Espainia mailako agintari gorenen interesa piztu du ekitaldiak. Horrela, Patxi López lehendakariak eta Fátima Báñez Espainiako Gobernuko Enplegu eta Gizarte Segurantzako ministroak parte hartuko dute.\nLaugarrenik, jardunaldiek CIRIECen izaerarekin bat datorren ezaugarri bat barneratuko dute: teoria eta praktika uztartzea, gizarte ikertzaileen eta erreformatzaile sozialen, gizarte ekonomiako ekintzaileen, arteko harremana sustatzea. Horren erakusle dira gizarte ekonomiako Espainiako patronaleko (CEPES) presidentearen partaidetza aktiboa eta euskal gizarte ekonomiako enpresen zuzendariz, unibertsitateko kidez eta politikariz osatutako bi mahai-inguruak.\nHiru egunez, 200 unibertsitariok arazoak identifikatu eta irtenbideak proposatuko dituzte gure gizarteak eta ekonomiak bizi dituen zailtasunak gainditzeko, enpresek eta kooperatibek mundu hobea eraikitzen laguntzen dutela erakusten duten arrazoi eta argudioak eskainiz. NBEk izendatu bezala, 2012a Kooperatiben Nazioarteko Urte gisa ospatzeko modu onena da hau unibertsitateko kideontzat.


Auñamendi Gizarte Zerbitzuen Mankomunitatea | Irati Irratia | Page 2 Auñamendi Gizarte Zerbitzuen Mankomunitatea – 2 orrialdea – Irati Irratia\nKonfinamenduko sukaldaritza argitara\n7 maiatza, 2020 7 maiatza, 2020 Irati Irratia\tAuñamendi Gizarte Zerbitzuen Mankomunitatea, Berriak, Elkarrizketak\tAuñamendi Gizarte Zerbitzuen Mankomunitatea, Familiak, pirinioa, Pirinioko sarea, sukaldaritza\tLeave a comment\nBalkoi, terraza eta etxe eremuetako argazkien ostean, Pirinioko Haurtzaro eta Nerabezaro zaintza sareak dinamika berria jarri du martxan. Horretaz solasteko Amaia Ubau gizarte hezitzailearekin izan gara eta berak azaldu digu zertan datzan iniziatiba berri hau: konfinamenduan egindako errezetak bideratzea errezetario dijital bat egiteko alegia. Errezetak eta argazkiak educadora@burgute.org helbidera bidaltzea eskatu digu. Kartela: Amaia Ubau […]\nEgun On, Auñamendi! Auñamemdi Gizarte Zerbitzuen dinamika berria, Karrape irratia eta Pirinioko Marrazki lehiaketa\n6 maiatza, 2020 6 maiatza, 2020 Irati Irratia\tEgun on, Auñamendi!\tamaia ubau, Auñamendi Gizarte Zerbitzuen Mankomunitatea, Egun on Auñamendi, karrape irratia, Marrazki lehiaketa, Nuria Eseverri, otsagabia, pirinioa, sukaldaritza, unai zabaleta\tLeave a comment\nGaur Auritzera jo dugu Gizarte Zerbitzuen Mankomunitatera Amaia Ubau Gizarte Hezitzailearekin egoteko, dinamika berria aurkez zezan. Ondoren, Karrape irratira jo dugu Unai Zabaletarekin egotera. Bukatzeko, Otsagabiara hurreratu gara Nuria Eseverri irakaslearekin egotera eta bertan abiatu duten marrazki lehiaketa ezagutzera. Izenburua: Maiatzaren 6ko saioa Iraupena: 2:30 ordu Klikatu hemen saioa jaisteko\nGure adinekoengandik ikasiz dinamika ezagutu dugu\n5 maiatza, 2020 5 maiatza, 2020 Irati Irratia\tAuñamendi Gizarte Zerbitzuen Mankomunitatea, Berriak, Elkarrizketak\tAeiozu elkartea, auñamendi, Auñamendi Gizarte Zerbitzuen Mankomunitatea, Edurne Almirantearena, Gure adinekoengandik ikasiz\tLeave a comment\nHorretarako, AEIOZu elkarteko Edurne Almirantearena izan dugu gurean. Dinamika hau, gure zonaldeko edadeko pertsonen garaiko istorio, kantu edota pasarteak jasotzea du helburu. Formatu ezberdinetan egin daiteke, bideoz, audioz edota idatziz. Laguntza behar izanez gero bolondres sareak edota Auñamendik Gizarte zerbitzuen mankomunitatearen bitartez egin liteke. Ondoren, jasotako ekarpenak, gureamatxi.wordpress.com helbidean jartzen joango dira. Ekarpenak maiatzaren 12ra […]\nEgun On, Auñamendi! Aezkoako Astean behin, Gizarte zerbitzuen mankomunitateen egitasmo berriak eta Ibarraetxeako Pirinioko Soinu Bandaren errepikapena\n4 maiatza, 2020 4 maiatza, 2020 Irati Irratia\tEgun on, Auñamendi!\tAeiozu, aezkoako gazte asanblada, Astean Behin, Auñamendi Gizarte Zerbitzuen Mankomunitatea, Egun on Auñamendi, Garaioa, Ibarraetxea, pirinioko soinu banda\tLeave a comment\nApirila atzean utzi dugu, inork lapurtuko baligu bezala. Gaurko saioan hemendik aurrerako hainbat dinamikaren berri eman dugu baita Aezkoako Gazte Asanbladak dinamizatzen duen Aezkoako Astean Behin jolasak 6. astean sartu dela. Jolasteko gure sare sozialetan eta gazte asanbladakoetan duzue aukera. Ondoren, errezetario eta Aeiozu elkarteen egitasmoen gainetik emandako zertzeladak izan ditugu. Bukatzeko, Pirinioko Soinu Bandako […]\nEgun on, Auñamendi! Gizarte zerbitzuen dinamika berria eta Pirinioko Soinu Banda 16.atala\n9 apirila, 2020 9 apirila, 2020 Irati Irratia\tEgun on, Auñamendi!\tauñamendi, Auñamendi Gizarte Zerbitzuen Mankomunitatea, Auzperri, Egun on Auñamendi, erroibar, Jokin Martinez, pirinioko soinu banda\tLeave a comment\nGaur Auñamendi Gizarte Zerbitzuen mankomunitatetik jasotako dinamika berria eman dugu aditzera. Argazki muntai bat egin nah dute Pirinioak nerabe eta haurrentzat dituen abantailak erakutsiz egoera honetan. Bestalde, Pirinioko Soinu Bandarekin jarraitu dugu , gaurkoan Auzperriko Jokin Martinez gidari izan dugularik. Izenburua: Apirilaren 9ko saioa Iraupena: 2:40 ordu Klikatu hemen saioa jaisteko


Albistea Archives - Higazte\nHome / Albistea\nOier Gastesik irabazi du Iphone 12a!!! 0\nOstiralean Tolosako Leidor aretoan egon ginen Orixe BHI eta Laskorain ikastolako ikasleekin dinamikaren bueltako bigarren saioa egiten, eta bertan geundela aprobetxatuta lehenengo erronkako saria banatu genuen. Izan ere, irabazlea publiko artean zegoen, Oier Gastesi (@oierrr65), alegia: “Sarerako formatu ezberdinetan ekoiztutako edukiak aurkeztu ditu lehen erronkan. Meme bat, bikoizketa ariketa bat, podcast bat eta euskal musikari erreferenteak oinarri hartutako ausnarketa bat, besteak beste. Aurkeztutako eduki guztiak izan dira landuak eta kalitatezkoak”, adierazi dute epaimahaiko kideek saria banatzerako orduan.\nEz zen izan, baina, eguneko sari bakarra, Ekaitz (@ekaitzz2)-ek ere saria izango duelako, izan duen jarrera parte-hartzaileagatik: “Higazte!-ra konektatuta izan da uneoro, eta hainbat eduki igo ditu. Memeekin eta bikoizketa bideo laburrekin uneoroko presentzia izan du on-line eta epaimahaiak horixe saritu nahi izan du”. Hori horrela, ekainean gauzatuko den sari banaketa ofizialean jasoko dute saria.\nEta horrekin batera, sorpresaren bat edo beste ere izan zen. Hain zuzen, youtuber-ek horrenbeste erabiltzen duten argi-uztai bat zozketatu zen goizean zehar egindako saio bakoitzean, bertan izan ziren ikasleen artean.\nZozketa eta sari banaketak alde batera utzita, Kai Nakai eta Maialen Sorzabalbere izan ziren ikus-entzunezkoak sortzeko klabeak eskaintzen. Horretaz gain, bertan, zuzenean, bikoizketa ariketa bat egiteko aukera izan zuten eta maiatzaren 22ra bitartean gauzatu beharko duten bigarren erronka ere aurkeztu zieten sortzaile gazteek ikasleei. Kasu horretan, irabazleak Gopro-9a eramango du etxera.\nAndoaingo gazteek bat egin dute Hi gazte!-rekin 0\nHi Gazte! dinamika Andoainera iritsi da lehenengoz! Aurreko dinamika saioarekin Gipuzkoatik barrena egindako errondan Andoain ez genuen bisitatu, eta La Salle Berrozpe ikastetxeko gazteek gogoz hartu dute bisita.\nSegurtasun neurriak zorroztuta, Iratxe Aguilera (kai Nakai) eta Maialen Sorzabalbere izan dira ikasleak gidatzen, eta Eibarren egin moduan, sare sozialetan zabaltzeko ikus-entzunezkoen ekoizpenean jarri dute indarra: egin nahi dugun horretarako ideia bat garatzeak ze garrantzia duen, lokalizazioak, argiztapenak, audioak…\nHala, hainbat ariketa dibertigarri egin zituzten bikoizketa lanak burututa, baina dena ez da teknika, edukiari ere garrantzia eman behar zaio, eta bereziki sare sozialetan zabaltzen dugun edukia zaintzea ezinbestekoa da, errespetuz jokatuta. Esaterako, instagrameko zuzenekoek izan ditzaketen arriskuak, pribatutasuna zaintzea, hater-en aurrean ze jokabide izan…\nHala, aurreko saioan iphone 12 bat irabazteko lehiaketa jarri genuen abian, eta oraingoan beste lehiaketa bat izango dute gazteek, Gopro 9a egongo da jokoan, eta horretarako ikus-entzuteko bat sortu beharko dute eta sare sozialetara igo @higazte moduan etiketatuta.\nAdi! ostiralean, hilak 23 , Tolosan izango garelako!\nColiseumen, bigarren saioarekin hasi gara! 0\nHi gazte! Eibarren hasi genuen martxoaren 1ean, eta hilabete eta erdi geroago Coliseumera bueltatu gara, baina oraingoan bigarren saioarekin!\nOraingoan dinamika erabat ezberdina da, Iratxe Aguilera (kai Nakai) eta Maialen Sorzabalbere izan ditugu ikasleak gidatzen, eta sare sozialetan zabaltzeko ikus-entzunezkoen ekoizpenean jarri dugu indarra. Ikastetxe bakoitzarekin ordu eta erdiko saioa egin dugu eta egungo egoera kontutan hartuta segurtasun neurriak zorroztu ditugu.\nEta zer egin duten ikasleek? Bada, hasteko, Kai Nakaik eta Maialen Sorzabalberek bideoklip bateko grabazioaren hasiera antzeztu dute, baina berehala konturatu dira grabazioa ez doala ondo, ez dagoela feeling handirik, izan ere, ez dute gaia batere garatu, ideiaren nondik norakoak pentsatu gabe hasi dira grabatzen. Bada, horra lehen ikasgaia, ideia bat garatuz hasi behar dela ikus-entzunezko bat. Ondoren, eta sare sozialetako adibide ezberdinak eta plataformak erabilita erakutsi dute lokalizazioak duen garrantzia, argiak berak, plano mota ezberdinak, audioak, raccord-ak…\nHala, teknika garrantzitsua da, baina baita edukiaren egokitasuna ere. Sare sozialetan zabaldu gura dugun edukia zer nolakoa den, instagrameko zuzenekoek izan ditzaketen arriskuak, pribatutasuna zaintzea, hater-en aurrean ze jokabide izan… Esperientzia pertsonaletik egin dute berba, eta ikasleek adi jarraitu dituzte bertan esandakoak.\nEta saioren bigarren saioan ikasleen txanda iritsi da. Bikoizketa ariketak egin dituzte, ideiak garatu dituzte, eta taula gainera igotzera ere enimatu dira, bertan kokatu dugun chroma-n irudi batzuk hartzera.\nHau hasi baino ez da egin, badator ‘Hi gazte’-ren bigarren saioa!!!\nHi gazte! Zarautz ere konektatu da, eta zu? 0\n‘Hi gazte!’ Zarauzko Modelo aretora iritsi da gaur, eta Tolosako Orixe ikastetxeko ikasleekin hasi dugu saioa. Baina ez eurekin bakarrik, streaming bidez Zarauzko Lizardi ikastetxeko ikasleek ere saioa jarraitu dutelako –jarraitu, eta bertan parte hartu!–.\nHala, gaur Iholdi eta Ilargi sortzaileei tokatu zaie saioa gidatzea, euren abestiak abestea eta elkarren berri ematea. Eta ondoren jolasean jardun dute ikasleekin, hitz bat oinarri hartuta abestiak gogora ekartzen, elkarrekin abesten ibili dira, Tik-Tokak egin dituzte taula gainean… Eta, zuzenean konexioa egin dute, Instagram bidez, Lizardiko ikastetxeko gelan zeuden ikasleekin. Eta ondoren, eguneko bigarren saioan Zarauzko Lizardi Ikastolako ikasleek hartu dute esku.\nIholdi eta Ilargi Zarautzetik streaming-ez!!! 0\nKai Nakaik eta Odikek astelehena girotu dute Tolosan! 0\n‘Hi gazte!’ dinamika Tolosako Leidor aretora iritsi da gaur, eta oraingoan gazteek Kai Nakairen eta Odiken eskutik izan dute dinamikaren berri. Hala, gaur Ordiziako Jakintza ikastolako gazteak eta Tolosako Laskorain ikastolakoak izan dira bi sortzaileekin. Dagoeneko laugarren saioa izan da, Eibarren, Urnietan, Azpeitian eta Arrasaten egin ditugu dinamikak eta sortzaileei ere antzematen zaie geroago eta eskarmentu handiagoa dutela. Hala, Odikek eta Kai Nakaik euren abestiak abestu eta euren berri ematearekin batera gazteek ere dinamikan esku hartzeko aukera izan dute. Eta, aukera ondo baliatu dute, kantuan, bertsotan, dantzan, irrintzia botatzen… Tolosako aretoan ikasleek euren taldentua erakutsi dute!\nHala, gaurko saio borobilaren ondoren, jakin, asteazkenean, martxoak 17, Zarautzera iritsiko dela ‘Hi gazte!’ ekimena.\nOihana eta Odik Arrasateko Amaia Antzokian!!! 0\nHi gazte! ekimena Arrasatera iritsi da gaur, aurreko saioak Eibarren, Urnietan eta Azpeitian egin eta gero. Eta, gaur Amaia Antzokiko aretoan batu dira, txanda ezberdinetan eta segurtasun neurriak zainduta, Bergarako Ipintzako, Oñatiko Zuazola-Larrañako eta Arizmendiko ikasleak. Saio bakoitzean sortzaile ezberdinek hartu izan dute esku, eta gaur Odik musikariak eta Oihana Arana idazle eta bertsolariak izan dute saioa gidatzeko ardura.\nSaio hasieran Odikek hainbat pieza abestu ditu, eta ondoren Oihanak hartu dio erreleboa, eta bere liburuko pasarte batzuk irakurri dizkie gazteei. Ondoren, eurak hobeto ezagutzeko solasaldia egin dute, eta gazteen txanda etorri da jarrian. Poltsikoko telefonoak eskuan zituztela, eta Instagram erabilita, gazteen galderak erantzuten ibili dira bi sortzaileak.\nSaioaren bigarren zatian gazteek eurek hartu dute esku. Amaia Antzokia areto handia da, baina hala ere, lotsak gainditu eta gazteak animatu dira taula gainera igo eta dantza egitera.\nAmaieran, sortzaileek Hi gazte! ekimenaren barruan egingo duten lehiaketaren berri izan dute. Izan ere, Gipuzkoako gazte guztiendako zabalik dagoen lehiaketa jarri dute abian, eta Iphone 12a egongo da jokoan. Horretarako, @higazte etiketa erabilita gazteek lelo bat asmatu beharko dute, eta ikus-entzunezko bat sortu horrekin. Izan daiteke tik-tok bat, bideo bat… Baina gogoratu, @higazte etiketa erabilita zabaldu behar da sare sozialetan.\nhi gazte! azpeitia\nAzpeitian Iholdi eta Ilargi izan dira Hi gazte! dinamikan 0\nEderto joan da Hi gazte! dinamikako Azpeitiako saioa, Iraurgi ikastetxeko ikasleek ederto pasatu dute eta baita Pasai Lezo Lizeoa ikastetxekoek ere.\nIholdi Beristain eta Ilargi Arrizabalaga sortzaileak izan dira saioa gidatzen. Lehenengo kantu bana abestu dute, motorrak berotzen joateko, eta ondoren euren aurkezpen bideoak erakutsi dituzte pantailan. Ondoren, elkarrekin egin dute Zea Mayz taldearen moldaketa bat, eta jarraian, sare sozialak erabilita (Instagram, @higazte) ikasleek euren galderak egin dizkiete. Solasean izan dira tarte polit batean, eta saioaren bigarren zatian ikasleak eurak ere animatu dira abestera, kitarra jotzera…\nAdi gazteak! Oraingo ostiralean, martxoak 12, Arrasateko Amaia Antzokian izango garelako!\nEta bertan izango dira Bergarako Ipintzako ikasleak, Oñatiko Zuazola-Larraña ikastetxekoak eta baita Arizmendiko ikastetxeko ordezkariak ere.\nSarobe aretoan, bigarren saioa! 0\nHi Gazte! dinamikak aurrera darrai!\nGaur Urnietako Sarobe aretora etorri gara, eta 09:00etan hasita Odik eta Oihana Arana sortzaileak hainbat ikastetxeetako neska-mutikoekin dabiltza solasean, kantuan, bertsotan…\nGaurko bi sortzaileen gaineko informazio gehiago, hemen.\nAndoaingo La Salle Berrozpe ikastetxeko ikasleak izan dira lehenengo saioan, Pasai Donibaneko Lezo Lizeoa ikastetxekoak daude orain momentuan eta 13:00etan etorriko dira Errenteriako Egiluze ikastetxeko gazteak, denak 14-16 urte bitartekoak.\nAforo eta segurtasun neurriak zaintzeko hiru txanda egingo ditugu gaur ere.\nLehen saioa Eibarren egin dugu! 0\nHi Gazte! dinamikaren lehen saioa Eibarko Coliseo antzokian izan da. Goizeko 9etan hasi da lehen saioa. Eibarrera etorri dira Kai Nakai eta Ningra gazte sortzaileak eta zapore ezin hobea utzi du lehen saioak.\nElgoibarko ikastolakoak, Eibarko La salle Azitaingo Amakoak eta Eibarko BHIko ikasleak izan dira ‘Hi gazte!’ ekimeneko lehenengo saioan –hiru txanda izan dira– eta saio borobila izan da. Eibarren, Kai Nakai (Iratxe Aguilera) abeslariak eta Ningra (Uxue Iturrate) raplariak azkar konektatu dute ikasleekin, eta euren sorkuntzak taula gainean erakustearekin batera bien arteko fusioa oso ona izan da. Ondoren ikasleek Instagram bidez euren zalantzak azaldu dizkiete, eta Ningra eta Kai Nakai taula gainetik arduratu dira zalantza horiek argitzeaz. Berba egin dute hastapenez, bakoitzak dituen helburuez, euren erreferenteez, sare sozialei ematen dieten garrantziaz…\nHiru saioetan, baina, ekitaldiaren bigarren zatiak izan du indarra. Hor ikasleak izan dira protagonista, eta denon harridurarako, gazteak taula gainera igotzera animatu dira Tik-Tokerako koreografiak egitera, hip-hopa dantzatzera… Esaterako, ikasleetako batek beatbox-a eginez oinarrizko erritmo bat jarri du, eta horren gainean, Ningrak rapeatu egin du. Ederra!


Espainiako ikertzaileek mieloma anizkoitza sendatzeko bidea ireki dute | Consumer\nEspainiako ikertzaileek mieloma anizkoitza sendatzeko bidea ireki dute\nHezurrak suntsitzen dituen odol-minbizi horrek 1.500 pertsonari eragiten die Espainian urtean\nSalamancako Unibertsitate Ospitaleko ikertzaile-talde bat, Jesús San Miguel buru duela, aurrerapauso handiak ematen ari da mieloma anizkoitzaren aurkako borrokan, hezurrak suntsitzen dituen odoleko minbizi baten aurka.\nLau egunez, San Miguel doktoreak Genevan egindako Hematologiako Europako Kongresuan parte hartu du. Hematologo hori nazioarteko ikerketa-talde bateko kide izan da, eta proteosoma-inhibitzaileak osatzen dituzten lehenengo botiken eraginkortasun terapeutikoa aurkitu du. Minbiziari aurre egiteko estrategia berritzailea da, eta proteinak ezabatzen eta zelula-zikloaren banaketa kontrolatzen parte hartzen du.\n“Mieloma duten pazienteekin lau urtez klinikoki ikertu eta entseatu ondoren, bortezomib izan da denbora gutxien eman duen sendagaia”, dio San Miguelek. Aldez aurretik bi tratamendu edo gehiagori (kimioterapia, kortikoideak edo zelula-transplantea) erantzun ez dieten mieloma duten 202 pazienteri buruzko ikerketa estatubatuar batean, %35 hobetu egin zen botika horrekin, eta %10ek erantzun osoa edo ia osoa izan zuen. Lehenengo urtean mielomaz diagnostikatutako pertsonen bizi-itxaropena %30 baino txikiagoa bada, azterketa honetan tratatutako pazienteen erdiek bizirauteko batez besteko itxaropena 17 hilabetera luzatzen da.\nPaul Singlerri eritasuna detektatu zioten 2001ean, eta hiru urte geroago minbiziari aurre egiten jarraitzen du. “Bi urtez, kimioterapiak eta erradioterapiak funtzionatu zuten, baina albo-ondorioak ikaragarriak iruditu zitzaizkidan, eta minbizia ugaldu egin zen”, azaldu du Singler-ek.\n2003ko uztailean, Ingalaterrako zentro mediko batean, esperimentalki, 64 urteko britainiar honek Europako lehen probak egin zituen “Velcade”-rekin (bortezomib-en izen komertziala), AEBn izan baitzen. askoz lehenago baimendu zen. Singlerrek, aldez aurreko azterketako bi ehundaka pazientek bezala, astean bitan injekzioak emanez ekin zion tratamendu gogorrari, bi astez, eta, ondoren, beste bat hartu zuen atseden-zikloan (24 aste). “Ia urtebete geroago, minak eta gonbitoak desagertu egin dira —adierazi dute—, eta, hala ere, minbiziaren aurka borrokatzen jarraitzen dut urtebete ematen ez zidatenean”.\nmieloma-eu sendabide tratamendu


Enplegu eta Gazteriako sailburuordea, Zuzenbidean lizentziaduna Deustuko Unibertsitatean.\nEnplegu eta Gazteriako sailburuordea, Zuzenbidean lizentziaduna Deustuko Unibertsitatean. Besteak beste, hainbat zuzendaritza-postu izan ditu: VISESAko (Vivienda y Suelo de Euskadi, S.A.) zuzendari orokorra izan da; ORUBIDEko kontseilari ordezkaria Enplegu eta Gizarte Politika Sailean; Udal Etxebizitzen zuzendari orokorra Bilboko Udalean; Bilbao Next, S.A.U., New Economy + Territory / Bilboko Udala, aurrez Promobisa izan zenaren zuzendari orokorra; Bilbo Diseinuaren Munduko Hiriburua hautagaitzako koordinatzailea; Bilbao Experience UBPA pavilion at the Shanghai Expo 2010-eko koordinatzailea; Bilbao Turismo, S.A. Bilboko Udalak hiriaren kudeaketa estrategikoa produktu turistiko gisa egiteko duen Sozietateko zuzendari orokorra; Lan Ekintza Bilbaoko zuzendari orokorra, Bilboko udalerriaren tokiko garapen-agentzia enpresa eta enplegu arloko sustapenerako; Lan Ekintza-Bilbao, O.A.L.-eko zuzendari orokorra;\nLan Ekintza-Bilbao, S.A. eta O.A.L.-eko zuzendariorde orokorra. La Ekintza-Bilbaoko administrazio eta giza baliabideen arduraduna; “Bilbao Urban Circuit, S.L.”-ko kontseilari ordezkaria, Bilboko Udalak eta Bizkaiko Foru Aldundiak sortutako sozietatea, Bilboko hiri-zirkuitua eta World Series by Renault lasterketa kudeatzeko; Garapen, Garapen Agentzien Euskal Elkarteko presidentea; Bilbao Dendak, Bilboko merkataritza sustatzeko elkarteko presidente ordea eta administrazio eta giza baliabide arloko arduraduna. Aholkulari juridikoa. MAXTEL enpresa. Telekomunikazio enpresa.